text:
PROCLAMATION DU FRONT DES FORCES SOCIALISTES EN TAMAZIGHT
ⵜⴰⵙⴻⴴⵔⵓⵜ ⵏ ⵜⵉⵔⵏⵉ ⵉⴴⴰⵍⵍⴻⵏ ⵉⵏⴻⵎⵍⴰⵢⴻⵏ 1963
Taseɣrut n tirni n yiɣallen inemlayen n 1963
29 di cutember 1963
Tanezbayt n ugdud azzayri ar tyita iǧehden tamendawit i iweddeɛ udabu akken ad iwali udem-is n tidet .wid yeṭṭfen leḥkem ssexdamen tarrayin n udabu afransis n lexdeɛ d rrcawi ur nesɛi azal, ur nesɛi anamek akken ad cudden, ad ffren ayen yebɣa ugdud, tagelmust teɣli, tamsalt n Zzaɛim, aneɣmas agejdan, lxalif ameqqran yensa am ddabex .
S uglaẓri-ines akken yella s lǧehd, agdud azzayri yenna-d , ass n 15 di cutember,ALA yekmel u yeǧhed i ufus n leḥkem amesbaṭli am uceṛqi akked ttawilat-ines iɣeddaren .
Snat n twaɣiyin n tefranin sbeyynent-d liḥala n tsertit, tufrar-d deg-s tenmegla n yiwen urgaz iffud i leḥkem s wansayen-nni igrawliwen d tugdut n ugdud-nneɣ , s yiwet n tdersi s uḥwaṣ ar tigti n yiɣermanen n yiwen yixef n tmurt , si yiwet n terbaɛt ar akk imeɣnasen , wid iwumi tella lebni n tnemla, ur iferreq ara leqder n umdan , n tlelli akked ultaɣ yekkren .
Lḥakem yettḍebbir, xas akken agdud ur yeqbilara, yella mgal agdud , yessefsed yir tamendawt . Aserfufen d win i d ttawil di texxamin n P.R.G ama d iǧdaṛmiyen neɣ d srabes n lɛesker. Tamendawt-nni n tkellax temlal d tgallit n lufeq d lewɛud d wawalen yettwaxedɛen sɣur Ben Bella .
Asmil alemmas n FFS yennejmaɛ di semmus n wussan mebla ma yestehza ɣef usikked di liḥala i d-yusan s tyitiwin yellan mgal lebɣi n ugdud .Ass n 8 akk d 15 di cutember , akken ad d-yeffeɣ wahil n unezbay i texnanasin n unabaḍ mgal tagrawla akked tiddukkla n ugdud-nneɣ .
_ Imi llant texnanasin-agi mgal tagrawla i d-yusan si lexṣara n tedrimt , d miḥyaf mebla lqid , yessewɛer tazɣent n tdamsa tettara tamɛict n wid ixuṣṣen tewɛer .
_ Imi s lǧiha nniḍen , i lebda imesbaṭliyen mgal timetti , d-yekkren di usgufsu d tixnanasin-nni ur nesɛi azal , yettwareṣṣan s tlufa n nniḍam amḥarsan ,texdem xas tella tegrawla, aseɣli ikecmen di tsuddutin akked imeḍqan ɛlayen n nniḍam-agi amesbaṭli .
_imi nniḍam akken ad yeqqim wa ad yerbeḥ wid ines s lxuf d udegger, ibeddel imeɣnasen s kra iferdisen deg yimesbaṭliyen-agi akked izerfan n umdan yellan di leɛli s nniḍam-agi ixedmen miḥyaf d ukellex d takeṛda n yimsulta .
_ imi nniḍam-agi amesbaṭli amaynut d meḥḥu n tidet n tegrawla , d tiddukkla d ddula taḥeqqanit yellan di lfayda n yiɣerman s tɛessast n uɣerman ; ma neḥseb anabaḍ wis sin n BenBella s terbaɛt-ines d unamek –ines terna tṣeggem s tsertit-ines n wawal, tuɣal d allalen n ṭṭrad mgal agdud d yimeɣnasen-ines ifazen .
_ imi tasertit n tyita i d-ibanen s uḥbas n yimeyyaten n yimeɣnasen, tzad mbeɛd taxnanast-nni n tefranin s usbeddi n yiwet n rreḥba d lbaṭel .
Agdud azzayri ur iqbil ara ad ittwet , tagrawla d ayen d-yusan s usfel i d-yefka s leḥraca-ines di tegrwla. Timsal n uṛessi n tnemla d temsal n yigduden i d-yeṭṭalabe teswiɛt-nni aḍebber n uxeddam i uxeddam s usbeddi n tmendawt , akk lxedma n udabu sɣur agdud ad yili gar yigmuḍen n tegrawla d llsas n tmendawt-nneɣ mačči kan d yiwen yiswi ad « naweḍ ɣures » .
Akk tazaliwin n yakk wid ifazen,zeddigen , akk iɣermanen d tɣermanin i iḥercen yelhan akked wid iẓewren ifazen ad qablen tixnanasin n leḥkem n tillufḍa d usmeɛlek d lbaṭel .
Ala ! ar iberdan ansi bɣun kkan-d d ubrid-agi ideg bɣan ad aɣ-awin deg-s .
Yirbeḥ ! ar yiwet n lɛeqliya n tɛessast ur icudden ara imeɣnasen ! ar yiwet n tqaɛet ibennun d yiwet n tmendawt ara yettwabnun di llsas !.
Ar tiddukkla akk n ugdud yellan rrif n yimeɣnasen-ines yennejmaɛen .
Ad sneḥseb belli :
_ Aɛeggen s yiwet n Lǧiha kan n useqqamu aɣelnaw amendawi s unamek-ines
_ lefsada d uḥerek n umussu anmali n ixeddamen akked inelmaden akked tsuddsiwin tiɣelnawin .
_ tiyita n lǧehd amendaw akked usefsed n tefranin .
Adabu yeɣleq akk tiwwura n udiwwenni.
Asmil alemmas n FFS ad d-yini belli adabu –agi d aruzrif
Yeɛzem :
Ad yessexdem akk allalen yesɛa , akken ad yeḥbes akk akala-agi n lexdeɛ .Ad yexdem taggara i udabu-agi amesbaṭli d nniḍam awḥid i bɣan i tmurt , ad yessezwer iy imeɣnasen-ines ad xedmen deg wass-agi amennuɣ aḥeqqi di tsuddest d leqder n yiwellihen .
Lezzayer Ass n: 29 di cutembir 1963


c: text/html

text:
Ur yewwid ara wagur seg mi teḍra tedyant-nni n Yinelmaden Iqbayliyen ,hatan yettkemmil karuh akked lɣiḍ ɣer Yiqbayliyen.
Tikkelt-a d imdebbren n Useqqamu Asdawan n Umussu n Timanit i wumi teḍra imi heyyan-d yiwet n temlilit gar-asen deg uɣaram asdawan Buxrisa ,ugur yella-d deg unekcum n uɣaram-agi imi i d-ɛerḍen aselway n tseqqamut n At Yeela n Umussu n Timanit M.Y.Aselway n Useqqamu Asdawan X.B akked yimdebbren-nniḍen A.T M.OU bdan la ttawin ttarran deg wawal akked yieassasen n tewwurt n uɣaram ,ineggura-yagi ugin ad ǧǧen M.Y ad yekcem.Aselway X.B yenna-yasen d akken d ameeraḍ i d-yusa ɣur-s d azref-is tnubga-yagi ;d ayen i yebdan yesserfay ieessasen acku yettunefk-asen lamer sɣur unemhal n uɣaram belli ulac win ara d-ikecmen ma ur yelli ara d anelmad.
Ur teḥbis ara dagi acku imdebbren s yisem-nsen d inelmaden heddren akked yieassasen s usaḍuf n tneɣleft ur d-nessedda annect-a i ɣef d-qqaren ,asaḍuf-agi ur yeeǧib ara maḍi ieessasen i yuɣalen d ticekkarin n wurfan ladɣa yiwen deg-sen yessuter seg A.T ad s-yefk abruy n wakud akken ad as-yini kra n wawalen d ayen i yeqbel unelmad-imdebber maca dindin kan yuɣal-d am akken yella wayen ur as-neeǧib ,imiren yesteqsa-t M.Y ɣef wayen i s-d-yenna yerra-yas A.T belli d rregmat acku yenna-yas kečč ma seg At wertiran neɣ Bueendas neɣ At Yeela ,imdebber yenna-yas : seg At wartiran aeessas-nni dɣa yenna-yas : » kunwi s tamiwin-agi teewjem « .
Ameeraḍ M.Y akked X.B ugaren aman ɣef tmes imi slan i waya u bdan la heddren d win yenwan eewjen maca imeddukal n ueessas-nni d wid yeffɣen i leeqel acku ur eriḍen ara yak ad mmeslayen ɣef rregmat-agi mgal Iqbayliyen yernu ssawḍen ad s-inin i X.B d akken ad t-wwten ma yebɣa ad yeffeɣ ɣer berra.
Iqbayliyen bdan ttnejmaeen-d imi terza taluft Iqbayliyen maca aselway yesres-asen-d leeqel imi ur yebɣi ara ad timɣur taluft.
Di taggara win akken i iregmen timnaḍin n Leqbayel yefuḥ-d tazmert n yinelmaden-agi akked leḥdaqa-nsen i izemren ad s-d-yawin ayen ara t-yesnedmen ,ladɣa kra kan n ddqayeq iruḥ-d ɣur-sen yessutur ssmaḥ imi yettwali iman-is yeɣleḍ ladɣa d win i icudden mliḥ ɣer temsalt-nni n rregmat imi yal tikkelt yettales-as-d : » Leqbayel akk ssnen-iyi ssneɣ-ten dagi ula d tameṭṭut-iw d Taqbaylit ,d zzeaf kan wamma ugar-ɣ-k s 10 iseggasen maca d kečč i ireẓnen fell-i…atg »
Imdebbren sḥassfen imi yal tikkelt ttafen-d iman-nsen sdat n tlufa am tagi u nnan-d : » mačči d aneqqis ara ɣ-isrekden neɣ d tiyita n yieessasen ,d Timanit kan i izemren ad tefru karuh akked wuguren nettemlil berra i Tmurt n Yiqbayliyen « .

robotstxt: allowed

filter: keep


text:
Mi ara d-yas yiwen ɣer tmurt-nneɣ anda aṭas i yeɣlin ɣef tutlayt taqbaylit, ad as-yaɛer ad iwali taqbaylit ɣef teplakin, tiḥuna, lkiran… ma yufa, ad yaf tura s tfinaɣ yerna mačči akken ilaq ! d tuccḍa n menhu ? Aya yuɣal ɣer lɣaci maca s waṭas, yuɣal ɣer yimḍebbren xersum wid n tɣiwanin (lemyur) widak yellan d imdebbren n yikabaren yettnaɣen ɣef tmaziɣt (FFS, RCD).
Aɛaǧabak a Rebbi, ḥaca lbankat d tseddawiyin n udabu azzayri i deg ara naf taqbaylit ! Yettbin-d am wakken lḥukuma tettḥawat ɣef tira n teqbaylit, maca lemyur-nneɣ ttarun kan s taɛrabt d trumit ! Amek ihi i nebɣa ad arun wat n tḥuna d wat lkiran s tmaziɣt ɣef cci-nsen, wid iɣef bbuṭin ttarun kan s tid-nniḍen !
Ɣef waya ad nger tiɣri i wid terza temsalt ama d lemyur, ama d imeɣnasen, ama d lɣaci i tɣaḍ teqbaylit ad d-gren iman-nsen deg temsalt-a, acku adabu ur
d-ittak ara tutlayt i warraw-is ma yella ur tt-ttarun ara, acku ma yella ur tt-ttarun ara, ihi ur tt-bɣin ara !


text:
I kečč ay Azwaw
Aha ddu neY teddiḍ, ttu ulac d ayen ur nelli !
Yerra-k i tuṭṭfa n lḥiḍ, dadda-k ğeḥḥa n yiḍelli.
Lsas s waḍu i tessuliḍ, ssqef ur tugadeḍ ad yeYli.
TessiYzifeḍ tilin i yiḍ, ass d awezYi ad yeflali.
A takurt yennḍen s lxiḍ, tindac-im ur tent-yettwali.
Ur telli imi-k ffer tuYmas, Yas rkant-ak ad afgent !
Lqut n tizeṭ d amessas, lehhu allen-ik Yuṛ-s ur welhent.
Din din teqleḍ d ameYnas, allaY-ik lkaYeḍ-is ḍebbeen-t.
Qqaṛen-ak yella ueessas, anef i wiyaḍ ma xedeen-t.
A win i Yef ur yettali wass, nnger-ik yexten bubben-t.
Tadṣa d unecṛeḥ deg-k Yunzan, acku tgiḍ i tḥila ccan.
Ssedhan-k mi d-ak-cnan, s ujewwed ul-ik i k-t-ččan.
Yak d iman-ik i k-yerran, tesḥerceḍ Yer Yuṛ-k uccen.
Lemmer tedfireḍ afennan, ulac anwa a k-iYaccen.
Rrnu-ten wigi k-yernan, Yas akken ad cuffen ad feccen!
Tgiḍ tilisa i tarda, tessneḍ anida ad teğğeḍ ṣnan.
Yas rran-ak tabarda, uli-k seg wid-ak yedṣan.
Tetteumuḍ di kra n temda, ulac yakk deg-s aman.
Yuṛ-s teddem-ik tmedda, tewwi-k teseeddayeḍ ussan.
Yal ass ma ifut ieedda, akken i k-id-yettaf win d-yusan.
Tlemdeḍ tesseṛwayeḍ laẓ , yal aseggas tettalseḍ.
I tyita iḥeffu ueekkaz, s ufus-ik i s-tt-id-neğğreḍ.
Lemmer d uzzal ad yerreẓ, uqeṛṛu-k yes-s tekkateḍ.
Iqjan qqaṛen-ak erreẓ, yal iḍ deg-sen tcebbleḍ.
Imi-k deg iḍ iteffeẓ, tafat mi d-tuli ad tefreḍ.
S yiwen udaṛ m' ara tbeddeḍ, tettsennid teekkazt fell-ak.
Tqeṛḥeḍ izṛa tettdeggireḍ, tdelluḍ i waṭan lehlak.
TYilleḍ ma teqleḍ-d ur teddireḍ, am akken tufiḍ ayla-k.
D tidet Yuṛ-k tzewreḍ, d temlel ad terreḍ tebrek.
Ay amcum ziY tettYadeḍ, d ammus ad tawiḍ yid-k.
A win yessuguten allus, yerra-k ucuffu am teylut.
Yer tmusni aṭas n drus, i Yef d-ak-lldin tawwurt.
Tagrest ma tbegs-ed agus, tessekfaleḍ-d s umekti lmut.
Tekkateḍ i usirem-ik afus, teččureḍ tirga-k d tafsut.
Ihi Yas nebbh-ed lmus, ẓẓweṛ-k s iman-ik zzlut!
ẓriY anida terriḍ adaṛ, anida ur tukileḍ Yef ul-ik.
Akken ira yiwen yehdeṛ, duṛu ur teffeY taxriṭ-ik.
TeddreYled ur telsiḍ nwadaṛ, maca da walant wallen-ik.
Deg annecta yiwen ur k-iYeddeṛ, ulac anwa i terfed tidi-k.
D tawaYit llah wekbeṛ, zzweṛ ssendi ifassen-ik!
Tezgiḍ deg udaḍ trefdeḍ, tesḥedreḍ medden walan.
Walan-k s yes-s tcehdeḍ, ḥala netta i yellan.
Amek almi i t-ttagadeḍ, Yas akken ur yesei imawlan?
I yemceyyee-is-nni tdefreḍ, teẓriḍ iḥeqqa anwa i t-ilan?
Ma yehway-ak ad tesleḍ, wigi mačči d icilan.
Ssel-iy-id ayen akk teettbeḍ, ur ttagad ur k-yettṛuḥ.
Atan tura i d-tluleḍ, anef a k-zzuzneY di dduḥ.
Akken ibYu tiliḍ meqqreḍ, argu iman-ik d amecṭuḥ.
Yebbaḥ tiṭṭuḥ ad tizwiYeḍ, xic a mmi mummuc ifuḥ.
Xerṣum yiwen wass ma tesneḍ, tamusni fell-ak ur tettcuḥ.
M' ar ad yeYḍel isiḍ yesYi, neY iYyal m' ara smeṛmiYen.
D ccwal di yal amḍiq ma yemYi, neY d aman zeddigen i iluYen.
*
Yečča-yi weqjun-nneY, ẓriY a medden ad tedṣem.
S teqṛeḥ n wegzar i walaY, ma d nneac yuker-iyi asusem.
*
Ul yebges agus s allaY, yekkes-as lYem deg tegrest.
Seg imiren iḍes ur twalaY, i yeffer udem-is Yef tebYest.
*
Tidet tettreqṛiq am yetri, neY am isufa m’ ara ṛeqqen.
S tmedyazt tasa n tẓuri, s iḥulfan-is iṛqaqen.
*
A win yettruẓun lemri, tettnadiḍ iman-ik deg-s.
Tezliḍ di leid ikerri, ul-ik s imenYi i d-yebges.
*
Ssaked deg-k a win ur neẓri, qqen asefru-w d asegres.
ṭṭef tunṭict n tayri, ssendi iciwi-k Yuṛ-s!
*
Ssenteḍ tikta-w i tmuYli-k, ferreẓ isennan deg tmurt.
Tafat lldi-yas allen-ik, ssfeḍ tamuYli-k taqbuṛt!
*
Ay Azwaw ḥḥrez udem-ik, tidet teččuṛ-ak-d tawwurt.
Ssemnee yes-s iman-ik, fsi Yef uqeṛṛu-k takurt!
*
Turgaḍ ayen i deg ur telliḍ, telliḍ deg ayen ur turgaḍ.
S wallen nniḍen tettwaliḍ, tiṭ-ik deg-k tettagad.
Yenkeẓ yezṛi-k ur teẓriḍ, tamuYli-k ur tessegmaḍ.
TYilleḍ tekkreḍ kečč teYliḍ, tiYṛit ul-is d asemmaḍ.
Argu, ssfillet, ssirem, ccḍeḥ-as i uwezYi Yef tmiṭ!
Akud d ayen ur d-nnYeṛṛem, Yas kečč Yer Yuṛ-k teğğiḍ-t.
Taẓellt tenta ur d-tqeṛṛem, atta tidet tugi tiṭ:
Teqṛeḥ deg iḥulfan-is tedrem, tYum iman-is s tceṭṭiṭ.
Ay Azwaw yeddren akka, i tlelli acu i s-d-ssukseḍ?
Twahhaḍ allen-ik Yer mekka, deg weerur i ğeṛğeṛ tmekkneḍ.
Ay Azwaw aqbuṛ yerka, akid seg iḍes tekkreḍ!
SsufeY uccen si tferka, ma d tidet ur tettagadeḍ!
Anef-as i waḍu ad isuḍ, ur s-teddu di lebYi!
Ay Azwaw lemmer tceffuḍ, yewwi kra yellan yemYi.
Yessefk tura ad testufuḍ, seg ul-ik ad temḥuḍ,
ur k-t-yessendaw am yiYi.
In-as deg-i ur tetthuzzuḍ, kker ay aḍu ad telḥuḍ,
ur stufaY i imenYi!
**
Dayen ur ttnaY Yef waḍu, ur ttnal deg-s ur reggi!
Teğğam abeḥri-s a ken-yebḍu, dacu d tamacahut-agi?
D wagi i d abrid n reḍḍu, ay Azwaw xxḍu!
Idim aṭas i yengi.
In-as ssali asuḍu, neeya deg luḍu,
aql-aY nuki-d ass-agi!
**
Aḍu seg-k a t-ssufYeḍ, fell-ak ad telhu tegnawt.
S tlelli d tizeṭ ad tḥemmleḍ, ad tzewğeḍ s war taemamt.
Deg iman-ik ad tafeḍ, seg ul ad tedseḍ,
ul i deg ur d-tegri teedawt.
S tezwawt ad tesmuzYeḍ, tutlayt-ik ad tḥemmleḍ,
s yes-s i k-d-wwiY tafat.
**
Tafat yes-s i k-tt-id-wwiY, yak deg-s aḍu ur d-yetteeddi.
Lemmer ur tt-ssineY ass-a ur tt-ufiY, wissen tiṭ-iw ma ad teldi.
Taqellaet ur tt-ttwaliY, ad ccḍeY deg-s ad YliY,
yak ulac anida ur tendi.
Ma tYilleḍ ulac dacu ẓriY, aḍu-agi i deg ttibbiY,
deg ifassen-ik Yuṛ-s ssendi!
**
Ssendiy-as ifassen-ik, cennu imeslayen-agi s tmuzigt-nni n tezlitt:
„ Ay asYerṣif, ay asYersif, uğweY-d amud uYilif”
n Lwennas, kečč qqaṛ-as:
“ Ay agemmaḍ, ay agemmaḍ, tiṭ-iw Yuṛ-k ur tessegmaḍ”.
Essaid Ait Maamar


text:
Acennay Eebd Luhab Abeǧǧawi yemmut ass n ssebt tameddit, ɣef tudert n 87 n iseggasen, s lehlak i t-yeṭfen aṭas aya.
S yisem-is aḥeqqani Baɛuc Racid, acennay-agi iɣab aṭas ɣef tzeqqa n ccan alrmi d aggur n dujember yezrin , illa-d d inebgi n lḥerma i d-necden imḍebren n TRB ɣef demma n tfeska n ccna n « citadine » d tajmilt i Ccix Sadeq Abǧawi yellan d amdakel-is n ccna (1907/1995), am akken llan qedcen i sin d radyu n Bgayet.
Eebd Luhab Abǧawi yella yettwasen s tezlit-nni: Ah! Ah! A Beyẓiṭ anda tensiṭ iḍelli.
Timḍelt n Ccix Ɛebd Luhab Abǧawi tella-d iḍelli ɣef 13h n tmeddit anda ḥeḍren waṭas inaẓuren i t-yesnen.
C.W.


text:
Glukkus yella d anegmar n yeselman. Yiwwas, yeṭṭef-d aṭas n yeselman, ifser-iten Yef weksa, akken ad ten-yeḥseb. Iselman-nni, akken kan rsen Yef weksa-nni, ukin-d, dYa ṭṭfen-tt d tazzla, uYalen Yer tlassa. Glukkus, imi iwalla akkenni, yewhem. Yekker ula d netta, yeks-ed ciṭuḥ n weksa, yesfuḥ-it, yečča deg-s, dYa cwiṭ akka, yuYal ucebbub-ines d azegzaw am weksa-nni, dYa yeḍfeṛ iselman-nni-ines Yer daxel n waman. Dinna imiren, sdaxel n waman, mugren-t-id Okyanus d Titis, rran-t d adiyus n yilel. Ma d tafekka-ines tetti : deg wammas d asawen yeqqim d amdan, ma deg wammas d agessar, yuYal d aslem.
Yiwwas, Glukkus yufa nunfat cuccufent deg yiwet n teftist. Iwala yiwet gar-asent, tezyen d ayen kan. Tewwi-yas ul-is. Nunfa-yagi qarren-as Skilla. Acḥal n wussan d Glukkus yettḥawat deg-s, tegguma ad s-d-tefk udem. Netta yeqqar-as :
"Nekkini mačči d lweḥc, d amdan. Ur ttaggad ara." - Ulac. Tugi-t.
Glukkes, akken yuyes, dYa yunag akken ad d-iẓer tamagust Kirki. Ira akken ad s-d-tefk ikururen, swayess ara yeYwi Skilla. Kirki, imi twala Glukkus, yeYli-yas Yer tiṭ. Tewwet akk amek ara t-teṭṭef Yer-s, yegguma. Netta ira kan Skilla. DYa Kirki terfa. Amek ara s-texdem ? - Tefka-yas akurur i Glukkus, tenna-yas : "Zuzer-it deg wanda akkenni tecuccuf Skilla, tanfeḍ-as." - Glukkus yewwi akurur-nni, dYa yezzuzer-it anda akkenni i tecuccuf Skilla.
Yiwwas, Skilla tekcem kan akken ad tcuccef, anda akkenni yezzuzzer Glukkus akurur-nni, dYa tetti d taqjunt m 6 iqurray. Deg wass-nni ur d-teffiY Yer teftist. Teffer-iman-is. TuYal tettidir deg yiwen yefri, i d-yezgan di tmexneqt n Misina, di tegzirt n Sisliya. Tettidir dinna, anda yiwen mačči yezmer ad tt-iwali. S kra n win iqerben Yer yefri-nni, tečča-t.


text:
{{Imekkiyen n useggas-a (2010)}}
Aseggas-a (2010), azal n 147 i yekkin di temsizzelt (concours) n tmedyezt tamaziɤt n Adrar n Fad. Tuget n yimekkiyen d Leqbayel, i d-yusan seg waɤir n Bgayet, Tizi Wezzu, Tubiret, Sṭif, Burǧ Buɛrarij, Bumerdas, Lezzayer, Wehran, …maca tekkin daɤen Imaziɤen-nniḍen, yecban Icawiyen, d wiyaḍ. Aseggas-a, kkin azal n 10 n Yicawiyen, yiwen n Umahaq (Atergi), yiwen n Ucelḥi (seg Wargla)…
Tamawt-nniḍen, d tikkin n tilawin deg tfaska. Aseggas-a, kkint azal n 36 (ɤef 147 n yimzazwaren).
{{Timsizzelt n tfaska}}
Timsizzelt-a, deg-s sin n yimuren, sin n yikayaden : arat (manuscript) akked timewt (oral). Arat ila 15/20, timewt tla 5/20.
Deg wamur amezwaru (arat), taseqqamut n yinezzurfa tesbedd 5 n yisefran (critères) : aseskel (notation), tutlayt, tugniwin (images), asentel (thème), talɤa n usefru (forme du poème). Yal asefren ila 3 n waqqayen (points).
Deg wamur wis 2 (timewt neɤ timenna), llan sin n yisefran : taɤa ra n tɤuri (ɤef 2,5) akked tiyita n usefru (sa declamation).
{{GM.}} S 7 n yisefran-a ay teskazzal (évaluer) Tseqqamut n yinezzurfa (members du jury) imedyazen akked tmedyazin i yettikkin yal aseggas deg tfaska n Adrar n Fad.
Deg tseqqamut-a, llan Massen ! Kamal BOUAMARA (Aselway n tseqqamut), Zahir MEKSEM, Lhacène MAHROUCHE akked Allaoua RABEHI.
{{Leqwanen n temsizzelt}}
Timsizzelt-a tleḥḥu s usaḍuf agensas (règlement intérieur) ideg llan leqwanen. D amedya, imekki ilaq ad yesɛu 18 n yiseggasen (neɤ ugar) di leɛmer-is ; imekki, ilaq ad yekki s yisefra ines netta …
Yal amzazwer ad d-yazen 3 n yisefra ad yernu ad yili dinna ussan n temsizzelt, akken ad ten-id-yewt sdat n tseqqamut akked ugdud (public). Dɤa, win ur neḥdir i temsizzelt, yettusemma ur yekki ara, acku ur yesɛedda ara akayad wis 2 : timewt.
{{Arrazen n temsizzelt}}
Timsizzelt-a ɤur-s 3 n warrazen : amezwaru, wis sin akked wis 3. Maca llan daɤen warrazen n usebɤes : yella warraz n tmeṭṭut, win n yilemẓi, win n yimezgi akked win n tantala. Arrazen-a n usebɤes ttwaddamen-d deffir 3 n warrazen Lmulud Nat Mɛemmer ; ttwafranen gar yimezwura deg temsizzelt.
{{Iwenniten ɤef tfaska n Adrar n fad}}
Aṭas i yezmer yiwen ad d-yini ɤef tfaska-ya, maca ad d-nini kan ayen inefɛen d wayen yufraren.
{{1.}} Tidukkla Adrar n fad tettak-d tamsirt i tdukkliwin-nniḍen, ma yella rant ad lemdent. Acuɤer nettat tezmer ad d-theyyi tafaska n tmedyezt yal aseggas, tiyaḍ ur zmirent ara ad d-gent ula d …?
{{2.}} Tidukkla-ya tezga-d deg tɤiwant Ayt Smaɛel, d taɤiwant ur nxulef ara tuget n tiɤiwanin-nniḍen n Tmurt n Leqbayel ; taɤiwant-a tezga-d deg udrar ….
{{3.}} Tafaska n Adrar n fad tuɤal d aɤerbaz n tmedyezt taqbaylit. Imedyazen akked tmedyazin ay ttikkin yal aseggas deg temsizzelt ur d-ttasen ara kan ad awin arrazen, ɤas akken deg uqerru tezga takti-ya, ttasen-d ad lemden wa ɤef wa ; ttasen-d ad ḥessen i tmedyezt n wiyaḍ akked tiyaḍ
{{4.}} Nger tamawt, nufa, d amedya, aṭas i yessnen ad arun s teqbaylit, aṭas i yessnen ad d-ɤren isefra-nsen …Nger tamawt, nufa aṭas i yettaẓen ɤer sdat, lemmden seg useggas ɤer wayeḍ.
Bgayet, ass , 29 deg meɤres 2010
{{K. Bouamara}}


text:
ayt iqqjder d ukhsay
ar ttinin wili zrinin: yugl as iqqjder gh ukhsay
illa mad isen maft ttinin, illa mad ur issen,
nkkin ghaylli illan gh ikhf inu, izdar ad ur ighwzingh, art ttinin imazighn, igh ran ad nnan hann ghwann is helli gik imerrg, is ahelli gis itssa, is ak helli yugl iqqjder gh ukhsay, tgabelt.
Ma yadelli ijran lligh art ittinin willi zrinin?
ar ttinin, yan ifta ann ijlu tarwans, iwitn ar tagant, ifeltn, yagl takhsayt gh yat taddagt, isers fllas iqqjder, innaysn gablat iqqjder, kuddna immus hann radd ackigh
Gabeln tarwa iqqjder, ad ukan imams nnan hann babatengh rad yack.
imateln babatsn, imt iqjder ur asul itmussu, tarwa gabeln ukan sul iqqjder, managu rad imams.
Mad gan ayt iqqjder d ukhsay?
igh tghrit adlis ad, rattnin ukan takwzt.


text:
Tasuqilt agi ur temmid ara. Ma ulac aɣilif, mudd afus di tsuqilt n umagrad agi si teglizit.
HTML anamek ines « HyperText Markup Language » i nezmer ad nsuqel s « tutlayt n tṛekkizin i uflaḍris ». Yettuseqdac akken ad yernu neɣ ad d-yesken agbur n usebter web. D ayen id d-yemmalen agbur akked uskan azadur n usebter web acukan s war timahilin ines. Deffir HTML, llant tetiknulujiyin nniḍen yettuseqdacen i uglam n urwes n isebtar (CSS) neɣ timahilin (JavaScript).
HTML iteddu s tmerna n tṛekkizin deg uḍris amagnu. Yal taṛekkizt temmal-d iḥder n uḍris deg usmel. Dagi nettmeslay-d ɣef "Aflaḍris" icudden ar iseɣwan iteqqnen isebtar web gar-asen. Ametwi-agi d aẓaṛ n "World Wide Web" i nessen ass-a. S tira d usuffeɣ n isebtar web, tuɣaleḍ d asegbar n Web ticki asmel inek yettwakcam s srid.
TML yessirig aseddu n tugniwin akked igburen nniḍen deg isebtar web.
Suseqdec n HTML, yal yiwen yezmzer ad yernu ismal web ama d usbiḍen neɣ d ismussanen. HTML d tutlayt n uglam n tɣessa akked d ugbur n tesnumka n isemli web. Agbur-agi yettwaṛkez s iferdisen HTML am
,
,
,
,
,
,
,
,
, neɣ wiyaḍ. Iferdisen-agi sdukulen iḥedran ara d-yessalin asmel web.
Imagraden-agi daw-a ak-d-mudden tallalt akken ad tissineḍ ugar ɣef HTML.
- Tamsisɣelt HTML
Di temsisɣelt nneɣ leqqayen, ad tafeḍ talqayt ɣef yal aferdis neɣ imyerr ibennun HTML.
- Amnir HTML
Ɣef imagraden n useqdec n HTML, neɣ iṭuṭuryalen akked imedyaten ummiden, wali amnir nneɣ n tneflit HTML.
- Tazwart ar HTML
Ma yella akken kan tebdiḍ di tneflit Web, aɛreḍ di tazwara tazwart nneɣ ɣef HTML udiɣ amek ara tesqedceḍ.
Timsisɣal
- Tamsisɣel n iferdisen HTML
- Asebtar-agi ibder-d akk iferdisen HTML.
- Tamsiɣelt HTML
- HTML d tutlayt n uglam n ugbur n tɣessa akked tesnumka n isemli Web; d ayen yebnan ɣef iferdisen, yal yiwen s imyerren ines.
- Iferdisen n izirig
- Iferdisen HTML (Hypertext Markup Language) tugett nsen d iferdisen n"izirigen" neɣ d iferdisen n iḥedran. Aferdis n izirig yeṭṭef kan yiwen n umkan gar snat n tlisa ara yesbadun aferdis-agi.
- Iferdisen n iḥder
- Iferdisen HTML (Hypertext Markup Language) n iḥeder n iferdisen n iḥder neɣ n izirig. Aferdis n iḥder yeṭṭaf akk amkan n uferdis ines asaraw (amagbar). Ihi ttawin akk imeḍqan n imagbaren n sen.
- Tugna turmedt n CORS
- Asulmis HTML tesekcem tikci n crossorigin i tugniwin ig,s tuddsa akked aɣeriɣef n CORS i wulmen,ad yeǧǧ tugniwin ig ttubadunt sɣuṛ aferdis   yett wazedemen seg amḍiq ajenṭaḍ u ara yett wasqedcen deg
am tickki tett wazedem-ed seg amḍiq n tadra n tura.
- Imyerren n iɣewwaṛen CORS
- deg HTML5,kra n iferdisen HTML ig ttawin CORS,am   neɣ   ,deg ayla crossorigin (ayla n crossorigin),akwen iǧǧen ad ye tawilan tuttriwin CORS i-y-isefka i ttwaksen seg aferdis.
- Asefrek n usḍas di HTML
- deg akeẓiẓ n umahil HTML5,ayla DOM activeElement ed tarrayt DOM hasFocus () ttmuddunt iw afreɣẓan asẓubeẓ ad yesɛu asenqad iggerzen n amyermud n usebtar ɣef ddema n tigin uqedac.Amedya,sin agi zemren ad ttwa qeddcen i lmmend u seqdec n tadaddant,aḍfaṛ n imḍanen ikliken deg kra n iseɣwen usebtar,aktili n wakud uferdis yesaḍes,ar taggara.daɣen,mara msuddsen akked tatiknulujit AJAX,ttaken tallat iw sedres n amḍan usuter itt wacegɛan ɣer s aqeddac,s tasɣant n armud u seqdac n tarit u sebtar.
- Imyerren imuta
- Iylaten iblulaɣen zemren ad illin ad ttulmisen ɣef meṛṛa iferdisen HTML,ula d widen ur nettulmisen ra deg tagnut.ayagi ibɣa ad yinni d-akken yal aferdis ur nelli d ameslugen yessefk ad yeǧǧ iylaten agi,ɣas akken aseqdec n iferdisen agi rran ad innin d-akken tateggart ur i-mṣada d HTML5.Amedya ,iminigen imṣadan HTML5 ttefren agbur yuran   ...  ,ɣas ma   ur yelli d aferdis HTML aɣbal.
- Tamsisɣelt n imyerren HTML
- Iferdisen di HTML ɣur-sen imyerren; d azalen nniḍen i yesbadun iferdisen neɣ ad seggmen tikli s iberdan yemgaraden akken ad ddun isebdaden i bɣan iseqdacen.
- Anawen n iseɣwan
- Di HTML, anawen-agi n iseɣwan mmallen-d assaɣ gar sin nisemliyen, anida yiwen deg-sen icudd ar wayeḍ s useqdec n uferdis
,
, neɣ
.
- Imasalen n wallalen n teɣwalt imeslawen n tividyutin isefrak HTML
- Iferdisen   d   ttaǧǧan taɣuri n tannalin imesli d vidyu s fiḥel plug-ins..
- Aseqdec n tuffirt n usnas
- HTML5 yettakked tasmekanikit tufra n asnas ig ttaǧǧan isnasen Web ad ttuselkemen beṛṛa n izirig.imesnefliyen zemren ad sqedcen agrudem asnas Cache (AppCache) iw sulmis i tiɣbula ideg iminig aten yer Cache u ad yerr anamal iy iqedacen beṛṛa n tuqqna.isnasen ig rsen deg Cache ččuṛent u teddunt akken iwataɣas ma yella iqedacen tteklikin ɣef taqefalt n ammuceḍ mara yillin beṛṛa n tuqqna.
Imniren akked iṭuṭuriyal
- Amnir n tneflit HTML
- Imagraden MDN skanayend titiknikitin tulmisin i tzemrem a tesqedcem mara tesalim agbur Web s HTML,akked daɣen ilmedẓanen d kra n titeggarin ara tafem degs talilt.amnir d win ara wen id yefkken timsirin n tira,iseqquma d isalen ɣef tneflit n HTML.
Join the Web layout community
- Azggar n tumest : HTML topics


text:
Imezdaɣ n Tizuɣar, i d-yezagan ɣef teɣzi n 7 n kilumiter ɣef tɣiwant n Beclul, belɛen iḍelli, lemqer n dayra i wakken ad d-seknen lɣiḍ-nnsen mgal yir ḥala ideg tettidir temnaṭ-nnsen. Imezdaɣ-agi yettuḥattem fell-asen ad ǧgen taddur-nnsen si teggdi i d-seɣlin fell-asen irebraben deg iseggasen n 90. Rnu ɣer waya lexṣaṣ n ttawilat i ten-yerran reglen ɣer Beclul akked Lesnam.
Ass-a seknen aqriḥ-nnsen, i wakken ad d rren lwelha n imḍebren terza temsalt, akken ad asen-wenɛen cwiṭ di ḥal ideg ttidiren yal ass akken ad -uɣalen ɣer tuddar-nnsen.
C.W.


text:
Tikta ara d-nawi tikelt-agi deg umezruy, d tiɣri i “Yemɣaren n Tmezgida”.
D acut wazal sɛan “Yemɣaren” di tudert d uselmed n tmezgida, d zik d ass-a ?
D acu-t wazal n leqraya-nsen d tikta-nsen?
S isteqsiyen-agi, a nnadi ɣef later-nsen deg umezruy, ɣef wazal d leqdic-nsen deg usbeddi n tmezgida, deg akud, ugar n sin n igiman aya, segmi d-yenjer webrid d uṣiweḍ n isallen n inelmaden imezwura.
Amek alarmi i d-banen Yemɣaren-agi, d wacu n udabu d tezmert sɛan di tudert d umezruy?
Di tazwara, a d-nini metwal n lqern wissin, i yebda yisem-agi n “Yemɣaren” nsell-as deg iḍrisen d tebṛatin iteddun ger iselmaden d yemḍebbren n tmezgida. Deg ussan-nni, neqqar i yal amray d uselmad, d “Amɣar” neɣ d “Ababat”.
Deg seggas n 177, di lemtel, kra n imasiḥiyen yettuqehren, d kra imeɣras, ttɛennin ɣer leɛnaya n umeqran n tmezgida n Ṛuma, ssawalen-as: “ Ay Ababat ! ” neɣ, “ Ay Amɣar ! ”.
A naf daɣen di tmazɣa, isem-agi iccud ɣer Sibryanu. Di tebratin d yeḍrisen yura Sibriyanu n Qaṛtaǧ nezmer a d-nɣar : “ Ababat Sibriyanus ”.
Ɣer zdat, yuqel yisem-agi n “Wemɣar” d win I s ssawelen akk imasiḥiyen I wid yellan d imeqranen di leqdic d uselmed. Ɣer lqern wis rebɛa, yeqqim-d yisem-agi n “Wemɣar” di temnaḍin meṛṛa d yegrawen.
S wuden n umezruy, d wudem n tmusni n Tira, “Imɣaren” mačči kan d imḍebbren di leqdic, lameɛna qqimen-d i tsuta meṛṛa i d iteddun, d wid yessarsen lsisan n uselmed d timsal akk yeɛnan tikli n tmezgida.
Ɣur-sen adabu n tmusni. D nutni i yessarsen azalen n teflest ara ḍefren yemdanen meṛṛa. Axaṭer nudan s telqayt, di Tira, iwakken a d-afen ayen akk iwulmen i tikli d lefhama n teflest. Acḥal n yegrawen d timliliyin anida ssemsawan timsal d uselmed di lumuṛ akk n teflest.
A d nini, d iselmaden d inagan. D inagan n uselmed d tudert n tmezgida. D inagan n umezruy d tedyanin i deg ddren. D tanagit ara d ncud daɣen ɣer imeɣras n tmezgida.


text: Kabul d tamaneɣt n Afɣanistan, tezga-d deg ugafa-agmuḍan (nord-est) n tmurt. Zedɣen-tt 2.850.000 n yimezdaɣen. Deg useggas n 1774 ay teqqel temdint-a d tamaneɣt n tmurt. Ass-a, Kabul d nettat ay d ammas n tdamsa, n tnezzut (ttjaṛa) akked yedles n Afɣanistan, yerna ɛlayet 1800 n lmitrat. Aṭas n yimenɣiyen ed yemgura (ṭṭradat) ay yekkan ɣef Kabul deg lqern wis 19 ed wis 20. Deg yiseggasen n 1980, asmi ay tt-ṭṭfen Yisuvyatiyen, akked yiseggasen n 1990, asmi ay yenker wemgaru gar Wafɣanen, aṭas n yimukan ay ihudden seg temdint-a.


text:
Tanfusit
Tanfusit tutlayun sis imaziɣn yili llan d adrar n Infusen, adrar n Infusen illa d aglal n Ṭrables, Tmurawin tilli llant di adrar nitent: Nalut, Yafren, Jadu, Kabaw, Temzin, Fusaṭu, Regrag,Iṭermisen d aṭas n tuddar, nitni d Ibaḍiyen i yettmeslayen s Tamaziɣt, Dis tuddar llant deg wedrar maca ur meslayen s Tamaziɣt am Zzentan (at Znata), Riayna, Ɣeryan. Tura ttmeslayen s Teɛrabt, d nitni Imalkiyen.
Amezruy n Infusen yaqdim imul, emmak usun Iraben utfen an ajjed n Islam, maca alemma Tarwa n Xaṭṭab yaxser zzat Iɛebbasiyyen, Ɛebderaḥman U Rusṭum irwel s Qayrawan an Mẓab d igun Tmura agar Infusen d Ihewwaren d Ijnaten, nitet Tihert,nitet Lasmet n dawlet tarusṭumit taqqim temḍi d dubac n iseggasen, alemmi tuda d afus n Ilmuwahhidin, Infusen qqimen tilellit d taḥkem af Ɣdames d Fezzan.
Dis imul n tarrawin di adrar n Infusen, dis arrawen af ajjed d iedhen maca guda harqen neɣ twakren neɣ xwanten Qaddafi d igetten di naytric akid bac ad fesden.


text:
Tiwi tmttant anmYur atwargi Y tmurt n Mali Ibrahim ag bahanga ass n usimwas, ittumḍal Y wass ann nit; ar Yil ad urta jju ifaw mad-t inYan d maxx ; ikkat inn unmYur iga Y willi uginin ad ittukas uqryan i ugdud atwargi, ig awd Y willi ssiwdnin tinbbaḍ...
Ɣer uggar
Iggr i tallunt s ixf n igmz, agdud illan dids, nttan as ttqqln ad irar f tann s t id yut uqbil,irgm as tamazirt ula arraw, ikRd t id s waddad ula tiram, imzgan n imzdagh syafan s inzaDn biddn gh ixf n bu tazrt lli s as...
Ɣer uggar
Issufgh d wayyaw n tmsmunt tamaynut n ugadir yan udlis amaynu igan amzwau gh wanaw ns, acku iga afran gh tskla Tamazight s tmazight, adlis ad iga s ism: imnarn i wallas amazigh atrar, iZli I wallas mklli immal ism ns: ungal d umiyn d tullisin, gis sin...
Ɣer uggar


text:
» Catégorie : Tullisin
Asekṛan – Tullist sɣur Guy de MaupassantCommentaires » 0
Ameskar : Guy de Maupassant
Amsuɣel : Samir Tighzert
I
Aḍu yekkat-d d tiziwwin, la yezzuḥub deg igenni tagut-nni n tegrest akken tameqqrant, berriken, i d-iberrun ɣer lqaɛa i tezwawaṭ.
Ma d lebḥer ata tekker deg-s, izehher kan yessenguguy taftist iɣer i d-iḍeqqir kra n lemwaji annect-ilatent, ẓẓayit deg tikli, sludduyent, dɣa sgerbiɛent m’ara d-ɣlint ad s-tiniḍ d lujuh ibackaḍ i yeffɣen. Ttruḥunt-d s ttawil kan, ta deffir ta, ɛlayit am yidurar, akken la zerrɛent deg lehwa seddaw ilebluben, aṛebrub-nni amellal i d-ineṭṭgen seg iqerra-nsent amzun d tidi n kra n terbaɛt n yemẓiwen.
Taɛeǧǧaǧt tettaɣ tasift n Yport ; atta la d-tettsuḍu kan, tettinẓi, tettekkes tiqermudin ɣef lesquf, tettruẓ tidarraqin, tɣeṭṭel ccminiyat s tqeffaɛin-is iǧehden armi ur yettaf yiwen amek ara yelḥu ma ur yeṭṭif deg lḥiḍ ; ma d igerdan tezmer ad ten-teddem am yiferrawen kan ara tawi sennig yexxamen alamma tserreḥ-asen deg yigran.
Tuɣ iseyyaḍen jebden-d tiflukin n ssyaḍa armi d akal, acku ugaden fell-asent deg yillel ara iḍummen akk taftist imi yella ɣef tawant. Dɣa gran-d din kra ixeddamen kan n lebḥer i yeffren deffir iɛebbaḍ imdewwren n lemrakeb yettwaqelben ɣef yidis, la ssikiden deg wurrif-a n yigenni d waman.
Syin uɣalen ṭṭixiren yiwen yiwen segmi d-yeɣli yiḍ ɣef tzawwa la yeddal s tillas-is agaraw yenhewwalen d ddḥis-nni merra ssekren iferdisen yessḍen.
Maca qqimen-d sin yergazen ur nḥerrek ara syin, widak gren kan ifassen-nsen deg leǧyub, ssɛewjen aɛrur-nsen seddaw uṣelfeɛ n waḍu, rnan ssudren-d icucay-nsen armi d allen. Wiyi d sin iḥewwaten inuṛmandiyen iwumi teččur tamart, aglim-nsen iban-d yerɣa s uṭerrec n waman imellḥen deg lewseɛ ugaraw, ma d allen-nsen zegzawen neqqḍent s uberkan di tlemmast, d allen yeqwan i tmuɣli, yettwalin am yimeddiwen alamma d ixf n yigli.
Yenṭeq dɣa yiwen seg-sen, yenna :
— Yya-d a Jérémie ad nesɛeddi lweqt s ddiminu… d nekk ara ixellṣen.
Maca win nniḍen yeedez acemma… (yettkemmil).
Sader tullist deg ufaylu PDF, da.
Tukkist seg wungal » Tiyita n tmeddit », n Samir TighzertCommentaires » 0
(Isebtar 78,79) ……
Atan tura ihi tewweḍ-as-d teswiet i Mḥend anda ur yettsamaḥ ara i yiman-is ad yeqqel ɣer deffir. Ifat lḥal, d tidet, ahat ma iruḥ yiwen ur t-ieeqqel dinna, ad yekcem kan am uberrani. Maca tura mačči ala ɣer yemdanen, yettwalas ula ɣer tefrit-is netta. Aṭas n tlufa i s-yeqqimen d ireṭṭalen, s kra yedder akkin i lebḥer, inezgumen am wiyi zgan ẓẓaden deg wul-is am yiɣuraf. Yeẓra ulac w’ara t-ifehmen ma yemla tabaḍnit-is, ula d tarwa-s di Fransa i lulen, i d-kkren, ɣas ad asen-ihedder deg yiḍ deg waass ur ferrẓen ula d iqiḥ di teqsiṭ n baba-tsen d wayen i s d-yezzin d tiserraf. Tameṭṭut-is d Taṛumit, si tid i d-yelhan ala d yiman-nsent, ɣer ɣur-s nettat d cciea maḍi imi argaz-is yelfa-d ziɣ seg wid inekren tamurt-nsen ddan d walya-s nettat ɣef akken i s-nnan kra n medden, ɣas akken ula d nettat mačči d Tafransist taḥeqqanit yerna asmi i t-tuɣ teẓra d ayen ur nebni ɣef ṣṣeḥ imi iban mačči d ṣṣifa-s i s-iɛeǧben, d taḥanut-nni n baba-s kan i d-iger gar wallen-is. Lḥaṣun teɣleq-d ssya d ssya ɣef Mḥend Umaryus, tabaɣurt ur yelli i s-d-texdem, akken yettaẓ di leemer i yettḥulfu s tudert-is tettuɣal d ulac, yesserɣ-itt akka s ufus-is imi asmi yezmer ad iseggem kra seg-s yeqqen kan allen-is ieedda, ur iḥebber ara i tagara.
Tagara ur tɛeṭṭel ara, attan tura d tayi. Arezqi meskin iruḥ. Seg yeḥbiben imenza yeqqim-as-d ala Ḥmed Ubandu. Γas in-as yessetḥa ciṭuḥ ad t-yini akka s wawal-a i yiman-is, maca d ayen yellan. Asmi t-id-yufa di lqahwa s usamma i rnan lumuṛ kaden-as-d s tifawt, aragaz-a mačči d win ara yettihin fell-as neɣ ara t-yeǧǧen deg uzgen n webrid, ɣas netta yeǧǧa-t zik. D win kan i d-mazal ukud yezmer ad yeddu neɣ ad iqeṣṣer ciṭuḥ. Daymi yesla kan s yir isalli, iṣadd-d s tkeṛṛust armi d nnig uxxam-is, iweṣṣa-yas agrud ara s-yinin.
…….
Awal n mass Muḥend Akli Salḥi ɣef wungal-a
Awal n mass Naser Ayt Weeli ɣef wungal-a
Ungal « Tiyita n tmeddit » deg Facebook (page facebook)
Llebsa umeḥbus – tullistCommentaires » 0
Tullist
Sɣur Naǧib Meḥfuḍ (1911-2006)
Tullist-a teffeɣ-d deg useggas 1938
……
Yerra-tt-id si taerabt ɣer teqbaylit
Samir Tighzert
Bu-ṭṭabla n ddexxan iwumi qqaren Ǧeḥca, yella seg imezwura i d-iruḥen ɣer teɣsert[1] n Zzaqaziq m’akken tuɣ d lawan ad d-taweḍ tmacint. Acku taɣsert netta tuɣal-as d ssuq, dɣa ata yeṭṭef abrid deg ugnenna[2] la d-yettseyyiḍ imsaɣen s wallen-nni-ines timecṭaḥ yeccurfen. D acu, lemmer ad t-yesteqsi ḥedd ɣef lexdama-yi ixeddem ahat ad tt-id-yeleen d alean, imi ula d netta am waṭas n medden yelfa-d yeeya deg iman-is d yir ẓẓher i yesea.
Di tilawt ur yeksan ara kan, uma lemmer d lebɣi-s ad yili d anehhar n ḥedd imerkantiyen akken ad yels si llebsa-s, ad yečč seg wayen itett u ad iteddu dɣa yid-s s anda ma iruḥ d amḍiq ifazen, d ccetwa neɣ d anedbdu, acku imir di zzhu ara d-iḥelli aɣrum-is, mačči deg leetab. Yerna ur yessarem axeddim am wa armi tella ssebba. Meḥsub seg wasmi yeẓra Lɣerr, anehhar n yiwen seg imeqqranen n temdint, yeddawar-as i Bedweyya Xadem-Lmamur, yiwet n teqcict akken iwumi yeggar awal s nnefxa ; yessaweḍ armi s-yenna yiwet n tikelt : « Aql-iyi ur tteeṭṭileɣ ara ad d-saɣ s txatemt », akken la yekkat deg ifassen-is s lecraha. Ǧeḥca iwala dɣa taqcict-nni mi tezmummeg s ineḥwan, teereḍ zeema ad tseggem timeḥremt-is, netta iban iwakken kan ad d-tessken acekkuḥ-nni-ines berriken idehnen s zzit… ma d Ǧeḥca imiren i teceeel tmes deg wul-is, bdant tismin la qqazent deg-s din din, acku rḥant-tt wallen-nni berriken daɣ i d-yeǧǧan deg-s yir aṭṭan.
Yuɣal seg wass-en yeṭṭafar deffir-s, anda terra ad t-tafeḍ din, armi d yiwwas mi tt-id-yufa weḥd-s deg yiwen n wezniq yenṭeq ula d netta ɣur-s ieawed-as ayen akken i s-yenna Lɣerr : « Aql-iyi ur tteeṭṭileɣ ara ad d-aseɣ s txatemt ». Maca tezzi s umgerḍ-is akkin, teqqen aeenbur-is terra-yas-d s ustehzi, tenna-yas : « Xaṭi, glu-d s uqabqab axir ! » Dɣa Ǧeḥca mi d-yuɣal s iman-is imuqel deg iḍarren-nni-ines imeqqranen i yemmugen ad s-tiniḍ d leḥwafer-nni n welɣem, ajellab-is yerkan, d tcacit-is i tuli tɣebbart… yenna deg wul-is : « Iban, d annect-a kan i d ssebba n lhemm-iw d yetri-w iɣaben ! » Ihi d aya i t-yeǧǧan yettmenni-d lḥirfa am tin n Lɣerr, ɣas akken asirem-a-ines ur t-yessefreɣ ara ɣef lxedma-s tamezwaurt, yezga yeddenfir kan ɣer zzat, imi s tirga-s i ieewwel ad yennaɣ d lejruḥ-is.
Ata ihal-d ihi tameddit-nni ɣer teɣsert n Zzaqaziq s tsenduqt-is, yettraju w’ara d-iruḥen. Mi yerfed asekkad-is ɣer lebeid iwala tejba-d tmacint i d-yettbinen am unzaḍ kan n tagut ; tkemmel dɣa la d-tettaẓ, syin bdan yeḥricen-is ttwaeqalen kra kra, d zzhir-is yettielay, armi tḥbes ɣer yiri n n ugnenna. Ihi Ǧeḥca yuzzel din din ɣer zzat ifuga yemrussan, maca yenneqmas m’akken i iwala ieessasen i ibedden s yemrigen[3] deg ifassen-nsen ɣef tewwura, akked kra n wudmawen akken ibeṛṛaniyen i d-yettmuqulen seg isfuyla s wallen-nsen yeeyan iɣef banent lewhayem. Mi steqsan medden nnan-asen-d wiyi d imeḥbas iṭalyanen i d-yeɣlin s tuget gar yifassen n yeedawen-nsen, tura akka teddun ad ten-awin ɣer tkurmuyin[4] i ten-yettrajun.
Ǧeḥca ibedd imir yetḥeyyer, yettqeyyin kan deg wudmawen-nni yeččuren d takka ; taswiet ikad-d am akken iɣaḍ-it lḥal, acku yeḥṣa belli imdanen-a yeslawen akk, iwumi yezzi lhemm d lmeḥna, ur sein swayes ara kksen ccihwan-nsen si ddexxan-is… iwala-ten dɣa ččan-d tasenduqt-nni-ines s wallen, ihi ixẓer-iten s wurrif, akken ara ten-yesseḥqer. Syin, akken kan iruḥ ad sen-yezzi s uerur iwakken ad yuɣal s ansi d-yekka, ata yesla i yiwet n taɣect i s-d-yessawlen s taerabt, maca iban d Aṛumi i yettmeslayen la s-d-yeqqar :
— Yella ddexxan ?…
Dɣa ur yumin ara, imuqel deg-s yerna iḥukk akka ddebbu-s ɣer ccahed-is amek ara s-yinin ilaq idrimen . Winna yefhem, ihuzz aqerru-s, ihi yuẓa acemma ɣer ɣur-s, s ukukru kan, armi d anda ur t-id-yettaweḍ ufus userdas[5]-nni. Syin aserdas-a yekkes-d abalṭu-s s leeqel, iwehha-yas-d yess, yenna-yas :
— D wa i seiɣ d idrimen.
Dɣa Ǧeḥca yeneetbar, ibedd kan yettḥekkir deg ubalṭu-nni aqehwi yesean tiseqfal d tizegzawin, acku si tama yewhem, si tama nniḍen iger-it ṭṭmee. Taswiet yefra-tt d yiman-is, d acu mačči d nneyya i yella, yugad ad s-tt-yezreg Uṭalyan-nni. Ihi ileeb-itt zeema yekkes-d yiwen upaki n ddexxan s ttawil maḍi, syin iger afus-is akken ad d-yeṭṭef abalṭu-nni, maca aserdas yeqqen aeenbur-is, yuẓẓaf-d fell-as :
— Abalṭu s yiwen upaki kan ? awi-d ɣer da eecra !
Ihi Ǧeḥca yexlee, yuɣal-d ɣer deffir. Yeẓra ur d-yewwi ara ṭṭmee-is, daymi ieedda ad yeṭṭaxer syin, maca yuɣal-d userdas deg wawal yenna-yas :
— Awi-d ayen ilaqen… tesea, tmenya…
Imir ilemẓi s tɣennant i ihuzz aqerru-s akken ad yeggami, dɣa yenna-yas userdas :
— Sebea, ihi.
Maca Ǧeḥca ihuzz daɣen aqerru-s am yizgelli-nni, yerna tikelt-a yerra iman-is iteddu ad iruḥ s tidet, ihi aserdas yesteqnee s setta, syin iṣubb-d ɣer xemsa ; yerna ɣas akken, iwehha-yas-d Ǧeḥca s ufus-is am win i s-yennan belli dayen kan, ur yeksan ara ad yeqbel, syin yuɣal s amkan-is yeqqim. Acemma kan ata isuɣ-d userdas iruḥen ad yemxell :
— Eyya !… qebleɣ s rebea.
D acu, win nniḍen ur s-yerri ara yakk ddhen ; yerna iwakken ad s-d-ibeyyen belli ur yeclie ara deg-s, yeceel agaṛṛu yeqqim yettkeyyif, yestbennay-it s leeqel-is maḍi. Dɣa aserdas ulint-as, armi win ara t-yeẓren akken deg teswiet-nni ad s-yini wayi iswi ur t-yesei di ddunit ala iguṛṛa-nni i yebɣa ad yawi. Ihi iṣubb-d deg ccerṭ-is ɣer tlata, ikemmel ɣer sin. Ma d Ǧeḥca yeqqim kan yettnaɣ d tasa-s akked ṭṭmee i t-yenɣan, dacu mi d-iṣubb akken winna armi yeqbel sin ipakiyen kan, iḥerrek akken acemma war ma ifaq-d dɣa iwala-t-id userdas yenna-yas-d :
— Awi-d.
Dayen, imir yegra-yas-d kan ad yekker. Ata ihi yuẓa ɣer tmacint yeṭṭef-d abalṭu sɣur userdas, yefka-yas sin ipakiyen n ddexxan. Mi imuqel deg ubalṭu iban belli ieǧeb-it lḥal, dɣa s lferḥ i yezmummeg. Taswiet, isers tasenduqt-is ɣef tɣalaṭ iɣef yella yeqqim, yerra-tt ɣer tama, yebda la t-yettlus. Mi t-yesseqfel ikad-d hraw acemma fell-as, maca ur yeclie ara, imi yuɣal yewhem deg iman-is ; yeddem-d kan dduzan-is yeṭṭef taqibalt deg ugnenna iteddu yettzuxxu… acu ara d-teṭṭfeḍ seg-s si lferḥ imiren ! Acemma kan iruḥ-d lexyal n Bedweyya gar wallen-is am akken kan i tt-iẓerr s uḥayek-is, ihi yetewtew d yiman-is, yenna : « A lemmer ad yi-d-twali akka ! Ih… ur tettuɣal ara ad terwel fell-i neɣ ad yi-tesseḥqer, ma d azewwax-nni n Lɣerr ur yesei s wacu ar di-yagar tura. » Maca din din yemmekta-d belli Lɣerr netta yettlus akustim yekmel, mačči d abalṭu kan, ihi tura netta ixuṣṣ-it userwal.
Ata ihi Ǧeḥca ibedd yettxemmim, syin imuqel ɣer imeḥbas i d-yettbinen deg isfuyla n tmacint, ixẓer-iten s yiwet akken n tmuɣli yebɣan ad d-tini kra. Dɣa yuɣal yewwi-t ṭṭmee ɣef lqae rnan leǧwareḥ-is mbawlen seld mi ruḥen ad d-rsen ; ihi ur ieeṭṭel ara iderreḍ ɣer tmacint, ieeyyeḍ war ma ikukra :
— Eyya-w ddexxan… apaki s userwal, i wid ur nesei ara idrimen… apaki s usrwal.
Ieawed i tiɣri-ya-ines acḥal, acku yugad ur fehhmen ara acu d-yeqsed, syin icewwer ɣer ubalṭu-nni yelsa yerna yessken-asen apaki n ddexxan, dɣa akka i ieedda yizen-is. Ihi yiwen userdas ieedda din din ad d-yekkes abalṭu-ines, maca yenna-yas ad yerju, yuɣal iwehha ɣer userwal-is, am win i s-yennan belli d win i yebɣa, mačči d abalṭu. Dɣa aserdas yefqee acemma, maca yuɣal yekkes-d aserwal-is, ɣer tagara mbaddalen tiɣawsiwin.
Ihi Ǧeḥca ixuṣṣ kan ad yefferfer si lferḥ m’akken i d-yeṭṭef aserwal-nni i d-yehbej d ahbaj seg ufus n winna, yerna dqiqa kan yelsa-t, dɣa yuɣal d aserdas aṭalyan ikemlen… D acu, ahat yella kra i t-ixuṣṣen… ih, d asḥissef, imi imeḥbas-nni ur ttarran ara iṭerbac
[6] ɣef yiqerra-nsen. Maca ggaren iḍaren-nsen deg isebbaḍen, yerna ilaq-as kan yiwen ma yebɣa ad yeedel d Lɣerr i s-yessreẓgen tudert-is. Daymi yeddem daɣen tasenduqt-is yuɣal yuzzel ɣer tmacint la yetteeyyiḍ, :
— Eyya-w ddexxan… apaki s usebbaḍ… apaki s usebaḍ.
Tikelt-a daɣen ieawen iman-is s ucewwer amek ara t-fehmen. Maca qbel ad d-yerbeḥ amsaɣ-iḍen, atta tṣeffart n tmacint tsuɣ ɣer tikli, ihi yuqee-itt umhirweḍ gar yieessasen merra yellan din. Iḍ tuɣ dayen idel-d taɣsert ; deg igenni yegra-d ala yiwen n wefrux i iteddun ad yens ; dɣa imir i yeḥbes Ǧeḥca ula d netta s yiwet akken n tirɣi deg wul-is, d wurrif, d lɣiḍ akked layas i ibanen ɣef allen-is.
Syin, mi temebawel tmacint tettuddu ad tṣidd, ziɣ ilemmee-it-id yiwen ueessas i yellan deg ufagu n zzat, dɣa yefqee, yuẓzaf-d fell-as s tneglizit yerna-d s tṭalyant, yenna-yas :
— Γiwel, ali-d ! ali-d ay ameḥbus…
Maca Ǧeḥca ur yefhim ara d acu s-d-yeqqar, ihi iwakken ad yekkes ɣef wul-is, yebda yettḥaka-t-id amek akken i yettḥerrik, yettaḍsa fell-as, am win iḍemnen iman-is mi s-d-yezga akken deg lebeid. Aeessas si tama-s yuɣal isuɣ-d, netta tamacint tuɣ tettibeid cwiṭ cwiṭ.
— Ali-d !.. ɣur-k, aql-i nniɣ-ak-d… uɣal-d !
Kiklif, Ǧeḥca izemm imi-s maḍi amek ara yestehzi ugar yess, yezzi-yas s uerur, ikemmel abrid-is. Ihi aeessas iga-d tummeẓt s ufus-is azelmaḍ la d-yetteggez[7] ilemẓi yeṭṭeglellin… yuɣal yeqreṣ fell-as. Dɣa tufeg yiwet akken n teldunt teseuẓẓug, ḍefrent-tt-id tɣiwsin n leqriḥ d jjieran. Akka i yeqqur Ǧeḥca deg umkan, teɣli tbewwaṭ-nni seg ufus-is rnan nḍeqqaren ipakiyen n ddexxan d zzalamiḍ, syin yenneqlab ɣef wudem, tegra-d lǧetta-s di lqaea.
[1] Gare, station
[2] Agnenna : quai
[3] Amrig : (sslaḥ) arme
[4] Takurmut : (lḥebs) prison
[5] Aserdas : (aesekri) soldat
[6] Aṭerbuc : fez
[7] Ggez : menacer
……
© 2017 Samir Tighzert
…….
Taɣaṭ n mass SeguinCommentaires » 0
Tullist
sɣur Alphonse Daudet
Tasuqilt n Samir Tighzert
Ziɣ ur tettbeddileḍ ara a mass Gringoire !
Amek, fkan-ak-d amkan n tmezrayt deg yiwen weɣmis igerrezn di Paris yerna tugiḍ ! Muqel kan iman-ik ay ameɣbun… taqemǧett-nni ineqren akk, iṣebbaden-nni iɛewǧen, aqadum-nni ameṭṭaɛfu iɣef iban laẓ. Atan anda i k-ssawḍen isefra. Ata wayen i d-trebḥeḍ si ɛecra iseggasen n tira ɣur Apulo. Ur tessetḥaḍ ara maḍi ?
Aru timzray, ay ungif ! Ili-k d bu temzrayt ! Ad d-tegreḍ idrimen s ucekkar, taɣezzalt-ik ad tt-tafaeḍ dima tewǧed ɣer Brébant, yerna yal ass n tmezwura n umezgun ad sen-truḥeḍ s ustilu d amynut deffir temẓẓuɣt…
Ala ? Ur tebɣiḍ ara ?… La d-teqqareḍ ad tt-tkemmleḍ kan akka akken i k-yehwa alamma d wissen melmi… Ihi ḥess-d i temɛayt n taɣaṭ n mass Seguin… ad teẓreḍ amek i tḍerru d wid yebɣan ad idiren d ilelliyen…
Mass Seguin werǧin i t-hennant tɣeṭṭen-is.
Yal mi s-truḥ yiwet, yiwen webrid i tettaɣ : akka kan ṣṣbeḥ ad tessnbri, ad tettbergiɛ deg umadaɣ alamma yečča-tt wuccen deg usawen-nni. Ur tent-id-tteṭṭfen la isillfen n babi-tesent la tudgi n wuccen. Banent d tiɣeṭṭen iḥemmlen acali n berra akked tlelli.
— Dayen, tiɣeṭṭen-a waqil ɛyant seg-i, ur ttaǧǧaɣ ula yiwet seg-sent.
Maca ur yeqḍiɛ ara layas, asmi mdant setta i s-yemmuten d uccen akk tent-yeččan, yuɣ-d ihi tis sebɛa ; acu kan tikelt-a irebba-tt-id d tiɣideṭ amek ara tennam tettɣimi ɣur-s kan…. (tettkemmil)
Sader tullist-a s talɣa PDF :
Taɣaṭ n mass Seguin (Alphonse Daudet )
« Anzaren » sɣur Nikolaï Gogol (awal ɣef udlis)Commentaires » 0
Anzaren d tullist n umaru arusi ameqqran Nikolaï Gogol i d-yerra Samir Tighzert ɣer teqbaylit.
Asissen :
Win iwumi ruḥen wanzaren-is acu i s-d-yegran ? Leqder, n wemdan, amkan-is di tmetti neɣ layas d tugdi i t-yeggunin di yal tiɣmert, ternuḍ ayen nniḍen… d isental iɣef d-yewwi umeskar deg udris-is. Nnig temsirt n tudert yettilin di yal adlis, tullist-a d tagnitt i taḍsa d unecraḥ, yezmer ad tt-iɣer yiwen am targit kan yeččuren inbeddalen neɣ am yiwet si tmucuha-nni-nneɣ n zik, maca d abeḥri nniden i d-tettawi, d insayen ibeeden i d-tessentaq, ara yeğğen imeɣri aqbayli ad yelles assaɣen i t-icudden ɣer iberraniyen ansi bɣun ilin, imi tasekla yiwet, d taɣuri yesdukulen talsa akken ma tella anagar s wawalen d iḥulfuyen.
Tukkist si tezwert n umsuɣel :
Nikolaï Vassilievitch Gogol d amauru arusi, laṣel-is d ukrani, ilul ass n 31 meɣres 1809 di Poltava, yemmut ass n 21 furar 1852 di Musku. Yella d anaggal, d anellis, d amedyaz, am akken yura daɣen deg umezgun d uzɣan. Assa yettuneḥsab seg yimura imeqranen maḍi n teskla tarusit taklasikit.
Tullist-a si tid yettwassnen nezzeh gar yeḍrisen-is, teffeɣ-d deg useggas n 1836 deg wammud iwumi isemma Tullisin n Saint-Petersbourg. Yella yura-tt gar 1832 d 1835. Di tazwara ugin-as-tt ad tt-yessiẓreg deg uɣmis n Umsiked n Musku, acku nnan-as d taqsiṭ ur nemɛin ur d-njebbed aṭas n imeɣriyen. Maca yesswaeḍ yessufeɣ-itt-id deg yiwet n tesɣunt (Amiran), di tuber 1836, uqbel ad tt-yesdakkel deg yiwen n wammud akked tiyaḍ am: Akebbuḍ, Aɣlad ameqqran n Nevski neɣ Ussan n umeslub, dɣa d tid iwumi ara nernu ad d-nessufeɣ tisuqilin ssya d asawen.
…..
Yewwi-d ad neḥṣu dakken aḍris-a i yettwarun qrib sin n leqrun-aya, ur yeqqim ibedd ar assa armi yesɛa azal-is. Azal-a ahat i s-t-yefkan d aɣan n Nikolaï Gogol i icbeḥen, war ma nuder-d asental iɣef d-yewwi, acku amdan iwumi ruḥen wanzaren-is mačči d ayen isehlen anda yebɣu yidir, ayen i s-yehwu yili-t ; ula ɣer ɣur-neɣ anzaren d azamul n nnif d trugza, imi d udem yakan. Dɣa nnan ur s-d-tusi tikti i umeskar ad d-yawi ɣef waya armi yella iḥemmel ad iqeṣṣer akked yemdukal-is deg tebratin ɣef wanzaren-is netta s yiman-is imi llan ɣezzifit yerna ceḥḥden acemma ; ma d at Saint-Peterspourg anda teḍra teqsiṭ, uɣalen ala yess i teddnen am akken qqaren, imi tura tenṭed deg yidles-nsen.
Samir Tighzert
Tukkist si tullist :
« Ass n 25 deg meɣres, di Saint-Petersbourg, teḍra-d yiwet n taluft yessewhamen mačči d kra.
Ivan Iakovlevitch d yiwen uḥeffaf i yellan yezdeɣ deg uɣlad ameqqran n Vosnecenski. Nnekwa-s yettwarun ɣef tafilt n tewwurt ɣas in’as temsa yakk, i d-yegran deg umkan-is ala taklut n yiwen wergaz yeḍlan ṣṣabun ɣef lḥenk-is akked wawalen-a : « Nettuqum daɣen ticraḍ. » Anersam Ivan Iakovlevitch i d-yukin zik seg yiḍes yesraḥ-d ihi rriḥa n weɣrum yeḥman. Mi d-yerfed iman-is ciṭuḥ ɣef umeṭreḥ iwala-d tameṭṭut-is, yiwet n tmexluqt akken yettuqadren u yerna tḥemmel lqahwa s waṭas, imir kan i d-tekkes snat n texbizin seg ufan.
— Assa ur tesseɣ ara lqahwa a Prascovia Ossipovna, i s-yenna Ivan Iakovlevitch, axir ad ččeɣ aɣrum s lebṣel.
Ad d-nini kan tidet, Ivan Iakovlevitch lemmer yufi ad yeɛreḍ ssya u ad yernu syihin, maca yeẓra d awezɣi, imi yeḥṣa d ttnefcic ur tqebbel Prascovia Ossipovna.
— Ečč aɣrum ay abuhal, i tenna tmeṭṭut deg wul-is, meqqar ad yi-d-teqqim lqahwa… tɛedda tḍeqqer-as tixbizt ɣef ṭṭabla.
S tin n ḍḍrafa, Ivan Yakovlevich yerna lfista sennig tsedrit-is iruḥ yeqqim ɣer ṭṭabla, syin yeddem-d lemleḥ, iheyya-d snat tbeṣlin, yerna yeṭṭef-d lmus ; atan ihi s wudem n win iɛezmen s tidet ɣef kra, yebda la igezzem aɣrum. Yebḍa-t ɣef sin, imuqel ɣer tlemmast,taswiɛt kan yesneqmas-it wayen i iwala ɣer daxel d acemlal. Yekreḍ acemma s lmus, yesferfed s uḍad-is. « Ata yeqqur cwiṭ ! i yenna deg wul-is, wissen acu d wa. » Mi iger sin iḍudan yessufeɣ-d ayen yellan din: d anzaren.
Ivan Yakovlevich yebra i yiɣallen-is. Taswiɛt iḥukk allen-is, iɛawed yesferfed acemma ; yufa ziɣ ulac din ccekk, d anzaren, d anzaren n tidet, yerna ikad-as-d am akken yessen-iten.
Dɣa teṭṭef-it lxelɛa, maca lxelɛa-nni-ines ɣas in’as d ulac zzat n wurrif i d-yulin tameṭṭut-is.
— Ansi akka i d-tegzmeḍ anzaren-a ay abhim ? i tuẓẓaf deg wudem-is. Ay aḥraymi ! Ay asekran ! D nekk s yiman-iw ara k-yezzenzen ɣer ibulisen ! Ẓriɣ d aqeṭṭaɛ i telliḍ ! Ayen tlata yergazen i yi-d-yennan belli m’ara tettseṭṭileḍ tjebbdeḍ deg wanzaren alamma qrib i ten-id-tqelɛeḍ !
Ivan Yakovlevich si tama-s yegra-d ur yemmut ur yeddir, acku tura yeɛqel anzaren-nni w’i ten-ilan, n Kovalev mačči n wayeḍ. Kovaliv-a… »
Tzemrem ad taɣem adlis-a deg talɣa n lkaɣeḍ s webrid n internet :
…


text:
La légende de l’homme à la cervelle d’or (Extrait de Lettres de mon Moulin d’Alphonse DAUDET). Traduite vers le berbère (kabyle) Par Said CHEMAKH.
Mi ɣriɣ tabrat-im, a Massa, nedmeɣ ɣef yini imalen ɣer win n leḥzen n tmettant i d-yeddan di kra tmucuha i d-wwiɣ. Dɣa, nniɣ-as, abrid-a, ad am-d-awiɣ ayen yessefraḥen, ayen yessefraḥen aṭas, aṭas.
Acuɣer ara nnuɣniɣ, tura ? Aql-iyi beɛdeɣ s wacḥal d lkilumitr ɣef tagut n Lpari. Aql-iyi di tiɣilt yewɛan ɣer tafat, di tmust n ṭṭbel d ccrab d ccrab yelhan. Iyi-d-yezzin ala iṭij d lmusiqa ; Man.
Ɣer tifawt, llan ikirliyen, igḍaḍ nni icennan « Kurli ! Kurli ». Di tlemmast n wass, d werǧaǧi, mbaɛd d imyaru i yetturaren s lɣiḍat. Llan diɣen tullas sut teksumt taxemrit i wumi i ara teleḍ ttaḍsant di tfaṛṛanin… Tidet kan, mačči akk d amkan i deg ara txiqeḍ. Ladɣa ilaq-iyi ad azneɣ i tlawin kra n tezlatin timellḥanin d tmucuha i ḥemmlent aṭas.
Maca xaṭi ! Mazal-iyi qerbeɣ ɣer Lpari. Yal ass, Lpari tettazzen-iyi kra i yas-d-yegran d leḥzen ula ɣer teẓgi agi ideg i lliɣ. Di tsaɛt-agi ideg i yam-n-ttaruɣ, sliɣ s tmettant n Carl Barbara meskint, tisirt nni inu akk teḥzen. Ihi, dayen fukken ikuliyen ifukk werǧeǧi ! Ur tufiḍ kra n lferḥ i d-yegran… A-t-ih, a Massa, ayen deg wayed i ara ad am-azneɣ kra n tmacahut usedhu akken i yam-ṛeggmeɣ yakan, ihi kra i ara kun-in-yaweḍ ass-a ḥala tamacahut tamilankulit :
Zikenni, yella yiwen wergaz yesɛa allaɣ n wureɣ, anɛem, ihi, a Massa! Allaɣ-is akk n wareɣ ! Asmi i d-ilul nnan-as akk ṭṭebba aqcic-agi ur yettidir ara, aqerru-yis ẓẓay, aqclal-is bezzef meqqer. Maca yedder, yesigen amzun d aseklu amectuḥ n nzemmur i yiṭij, d acu aqerru nni amuqran yesmalay-it yal tikkelt.
Yettuɣaḍ mi ara ad t-twaliḍ ara yeddhum kra yellan ara yetteddu. Mačči d abrid neɣ d sin i yeɣli. Yiwen wass yegraref-d si trekkabin n ufellas aqeclal yeṭṭer deq ɣef weẓru amellal, yeṭṭenṭen amzun d afeggaj n wureɣ. Medden akk ɣilen yemmut, mi t-id-refden, ufan d afeddix kan ameẓyan i yesɛa, llant s ufella-s snat neɣ tlata tmiqwa n wureɣ netḍent deg wemzur-is awraɣ. Akka i faqen imawlan-is belli mmit-sen yesɛa allaɣ n wureɣ.
Dɣa ffren ɣef medden ayen ẓran. Ma d aqcic nni meskin ur yeẓri kra. Tikwal yesteqsay acuɣer ur as-ttaǧǧan ara wat-wexxam ad yurar zdat tewwurt n wexxam, d warrac n webrid.
Teqqar-as yemma : “Ugadeɣ ad k-yaker walbɛḍ, ay aqerru-yiw, dɣa aqcic nni yuɣal yettaggad ad yettwaker. Syen-akin ad yuɣal yetturar weḥd-s, awal ar t-id-yettali, ad yezzuɣur kan iman-is si texxamt ɣer tayeḍ.
Mi yessaweḍ tmenṭac iseggasen, nnan-as imawlan-is sɛaya i yas-d-tefka twenza. Imi d nutni i t-id-irebban, i t-yesseččayen ar ass-a n wussan, ssutren deg-s ad asen-yefk ciṭ seg wureɣ nni yesɛa imi uklalen aya. Aqcic melba axemmem yeqbel, cmiten kan. Amek ? S wacu ? Ur d-yeddi ara di tmacahut ! –Yemmeɣ yekkes-d aceqquf n wareɣ seg uqerru-yis, kra n uceqqaf anect n tjiɣet, iḍegger-it s lferḥ s arebbi n yemma-s … Deg imir, yedhec seg ugerruj yesɛa deg uqerru-s, yedderwec yesleb i tezmert yesɛa, yeffeɣ axxam n baba-s, ul-is yeččur d isirem.
Yedda akin akka, yettḍeggir deg uraɣ-is.
Mi ara twaliḍ amek yettidir, amek izerreɛ ureɣ mebla leḥsab, ad as-tiniḍ ad ifeleq wallaɣ-is… Ihi, allaɣ nni yebda ara yettenqas, allen-is rrant ad xsin, leḥnak-is bdan ad ttaḍɛafen. Yiwwas, mbeɛd yiwen n yiḍ n zzhu d usderwec, yuki-d yufa-d iman-is meskin ger tsigar n tmeɣra, tiftilin rant ad xsint. Yewhem deg wexjid yega deg ufeggag nni n uraɣ.
D lawan ad yeḥbes tikli agi i d-yewwi.
Seg wass nni, tebda tmeddurt nniḍen. Argaz bu-wallaɣ n wureɣ yerra iman-s di rrif, yettidir kan seg wayen i ara d-iḥelli s iɣallen-is. Yettcikkit akk medden, yettaggad am umecḥaḥ, ireggul ɣef zzhu, yettnadi kan ad yettu yir agerruj yesɛa. Seg imir mačči iɛawed ad t-yennal… Lḥif mačči weḥd-is i d-yettas : yella yiwen umeddakel-is yeẓra ayen yeɛzel iman-is ɣef medden acku amdan-agi yessen sser-is.
Yiwen yiḍ, yuki-d wergaz nni s uduqqes acku iḥulfa i uqerru-yis yeqreḥ-it, iqreḥ-it aṭas. Akken kan d-yekker iwala i tafat n tziri ameddakel nni ines ara irewwel fell-as, yerna yella kra i ara iteffer ddaw ubelṭun-is.
D cwiṭ n wallaɣ-is i yas-yuker daɣen !
Kra n tallit mbeɛd, argaz bu-walleɣ n wureɣ iḥuza-t waṭṭan n tayri. Ihi, abrid-agi, yalci iffukk… Iḥemmel s kra yellan deg-s yiwet n tmeṭṭut m-umzur awraɣ. Nettat diɣen tḥemmel-it maca mazal acebbeḥ s wayen yellan : ipumpunen, ifarran imellalen d iḥellaḍ werriɣen yetteɛluluqen ɣef terkasin.
Ger ifassen n tmexluqt-agi tuzyint yefkan anzi ger tefruxt d tɛelǧet, bdan twiztin n wuraɣ ara fettint. Terna-d zzhu. Sked kra ur as-tcerreḍ, netta d awezɣi yessen ad yagi. Acku yugad ad tt-yesnuɣni, yeffer fell-a ansi i yas-d-yekka ugerruj yesɛa.
Tenna-yas : “ Ihi, nekni d imarkantiyen”. Netta meskin yenna-yas: “Iih ! Nesɛa aṭas n yedrimen !”. Dɣa ad as-yecmumeḥ i wegḍiḍ uzyin i ara itteten deg wallaɣ-is nebla ma ifaq. Maca, tikwal, yettaggad, ibeqqu ad icuḥḥ. Dɣa ad d-tas ɣer-s tmeṭṭut nni s wurar ad as-tini :
– Ay argaz-iw ! im tesɛiḍ adrim aṭas, aɣ-iyi-d ayen ɣlayen akk da. Dɣa ayen yufa ɣlay ad as-t-id-yaɣ.
Zzin-d sin iseggasen, netta akka i yedda. Yiwen wass, temmut tmeṭṭut nni n wegḍiḍ amecṭuḥ, melba ma yezra yiwen ayen. Agerruj iṛuḥ ad ifakk, swayen i yas-d-yegran i wergaz nni, yexdem-as tanṭelt icebḥen. Yecbbeḥ amek tt-wwin ɣer s azekka : s tkerrust n ijeǧǧiǧen, zzuɣuren iɛwdiwen icebhen. Yalci yewqem. D acu i ara as-d-yexdem wuraɣ-yekseb tura ? Yefka tadrimt i tmezgida, i ixeddamen, i tid d-yerzan. Imudd melba cceḥha d umsewweq… Mi d-yeffeɣ si tmeqbert, ɛud ulac acu i yas-d-yegran seg wallaɣ nni yelḥan, ḥala wiṭ n wuraɣ yelseq ɣef uqeclal.
Walan-t medden iteddu deg iberdan am win inaxen, ifassen-is imekken-iten ɣer zdat, yettemkerfaf am usekṛan. Tameddit n wass, mi uɣent akk teftilin n tḥuna, yeḥbes zdat yiwet anda i d-yettban lkettan, iceṭṭiḍen yettmecberriqen i tafat deffir zǧaǧ.
Yeqqim ara yessikid tayuga n tarkasin tiɣezfanin ixedmen s ccac aleqqaɣ, ireqmen s rric n ubrik n waman. Yenna-yas deg wul : ẓriɣ anta tin i wumi i ara ɛeǧbent aṭas tarkasin inna ! yettu belli tameṭṭut-is temmut, yekcem akken ad ten-id-yaɣ.
Si teɣmart n tḥanut i d-tesla tinna yeznuzun i usuɣu. Dɣa tezzazzel-d, tuɣal teḥbes mi twala argaz ibedd, yeckenṭeḍ ɣef ukunṭwar, ad tt-id yettmuqul s lqerḥ d facal. Deg yiwen ufus yeṭṭef tarkasin nni ireqmen, afus nniḍen iččur d idim, deg waccaren-is ttbanen-d iqecran imeẓyanen n wuraɣ.
A-tt-ih, a Massa, tamacahut n wergaz bu-wallaɣ n wwreɣ.
Mas tettban-am-d d tanfust werǧin nelli, tamcahut agi d tidet teḍra-d si tazwara-s ɣer tagara-s …
Llan di ddunit kra n yemdanen msakit, iḥettem fell-asen ad idiren s wallaɣ unsen, ad ttxellisen kra n tɣawsiwin ur neswi ara di ddunit s wareɣ arqaq, s wadif nnsen d wayen san yal ass i ara yezri ɣer-sen d lqeṛḥ. Asmi i ara ɛyun deg unṭerri nṭerren, dɣa


text:
TLEMSAN– Tesfugel tɣiwant n Wayt Snus, deg twilayt n Tlemsan, ass n lexmis, iɣef n useggas amaziɣ 2968 s wacḥal n yermuden d tzikknin yernu s weḥdaṛ n yiduba n twilayt.
Mi bdan yiseksal, yenna-d uwali n Tlemsan, Ali Benyaiche, dakken tameɣra-a tesɛa teqqen ɣer ureṣṣi n tmagit taɣelnawt deg wul n tsutwin tilemẓiyin, yernu iwekked-d tabaɣurt n tgemmi tadelsant tamaziɣt.
Yerna-d dakken ass n 12 Yennayer ay yeqqlen d ass n wesgunfu yettwaxellṣen yesskanay-d azal ay yefka uwanak i ummesten n tutlayt tamaziɣt s yeḍrisen imenḍawanen, am wakken ay d-yerna dakken Lezzayer d nettat ay d tamurt tawḥidt, deg Lmeɣreb, ay d-yesɣenwen Aseqqamu Unnig i Timmuzɣa yernu ur tettɛeḍḍil ara ad d-tesseɣnew takadimit n tutlayt tamaziɣt.
Tafugla n werẓam n tedyant-a, ay d-yellan deg usarir anɣiwan n Wayt Snus, d tin aydeg ay d-llant tzikknin n yifarisen inkerrazen (akawkaw, igumma ikiwanen, tamemt, zzit n uzemmur) d yisafaren n tuččit d temẓidin tinsayanin, d tizikknin aydeg ttekkant acḥal n tiddukliwin tidelsanin.
Tella-d daɣ tzikkent n ufexxar, iceḍḍiḍen iqbayliyen, iqecwalen d ḍḍbuq, ifarisen n taḍuft d tṛakniwin ay d-yettzumulen idles amaziɣ.
Agdud n yinerzafen ifeṛṛeǧ daɣ i yihanayen ay gant tekra tifulkluṛiyin am ccḍeḥ aɣerfan n « uɛellawi ».
Sbedden daɣ aqiḍun i weɛraḍ n yisafaren insayanen am ttrid, ccercem, berkukes, lesfenǧ d temẓidin tinsayanin am weɣrum s weskeṛ aydeg tella tmellalt tuftiyt.
Tasehṛa n lexmis tella-d i tfaska n « Weyrad » neɣ akaṛnaval n tmelsiwt n yiselsa n yiɣersiwen d ccḍeḥ s ubendayer, d win aydeg ilemẓiyen ttezzin-d ɣef yexxamen akken ad d-jemɛen tuččit yernu ad tt-ferqen ɣef yigellilen, gar-asen tuǧǧal d yigujilen.
Tafugla-a tfuk s tɣuri n Lfattiḥa d ddeɛwat n lxir akken ad tili tdawsa d lehna.


text:
LEZZAYER TAMANEƔT – Asqamu Unnig n Timmuzɣa akked Tnegga n APS ẓergen-d s wudem ucrik yiwet n tesɣunt, deg snat teḍrisin, tumḍint akked tin n yiferki (lkaɣeḍ), almend n usfugel n Yennayer, seg umahil n tegmi n uselmad amaru, Djamel Laceb, yerzan izamulen tesɛa tmeɣra-a.
Azwel-is ‘’Yennayer, d tigemmi n talsa’’, tasɣunt-a tessegzi-d tizzamulit tamezruyant, tadelsant akked tesnemdanant n Yennayer ad tewǧed, deg teḍrist-is taliktrunant, send 12 yennayer, ass n usfugel n umenzu n useggas amaziɣ, i d-yenna i Tnegga n APS, Umaray amatu n Usqamu Unnig n Timmuzɣa, Si El-Hachemi Assad.
Yesseddi-d dakken ad yeffeɣ s kraḍ tutlayin (taɛrabt, tamaziɣt akked tefransit), d adlis n wazal n 80 n yisebtar, ad ferqen, i yessegzi, i ‘’waṭas n yimdanen’’ deg teḍrist-is n yiferki (lkaɣeḍ), ass n 13 yennayer, almend n umyiger n d'El-Moudjahid, ara yerzun asentel n ’’telqey amezruyan n Yennayer’’.


text:
Tag: Anagraw n Wammud
IneYmisen n tsenselkemt
Dat unagraw amaynu n Windows, iger unagraw n GNU/LINUX Ubuntu, snat tutlayin n tmaziYt. Yiwet iga-yas “Berber languages (Algeria)”, tayeḍ “Berber languages (Morocco)”. Tiflut taxatart aya nna rẓmen
Read More
IneYmisen n tsenselkemt
Isskker Jonathan Brossard, inirzi g tYellist, yiwet tflut ittuyakeren neY “backdoor” s Tnegliziyt, mi iga assaY n Rakshasa. Tiflut-a, da tmeddaz Bios n uselkim af ad taf abrid
Read More
IneYmisen n tsenselkemt
G usmel-nnes n “[Support]: lifecycle” tssafeY-d Microsoft tafelwit n usettur n tudert n unagraw n wammud-nnes: → I Windows XP Édition familiale: → I Windows XP Professinal: S
Read More
TaYellist
Agzul : G uYmis n tYellist n Microsoft (Microsoft Security Bulletin) n 08/02/11, ffeYen-d ittsen imseYtayen Yef ibexsi iwtan anagraw n wammud n Microsoft. AsYwẓan ittuyawḍen : Microsoft
Read More
TaYellist
G uYmis n tYellist n Microsoft (Microsoft Security Bulletin) n 14/12/2010, ffeYen-d 19 n umseYtay: Amata g ibexsa nna tufa Windows g unagraw n wammud-nnes cqqan. Uridd xs
Read More


text:
Tajmilt i umeɣras Fernand IVETON
Hamid OUBAGHA imedyazen.com 2 novembre 2012 Deg tegrawla tadzayrit n 1954 – 1962 llan ddeqs n Yiṛumyen ay tessaweḍ timmeɣnest-nsen ɣef teɣdemt ed tlelli ad d-kken seg yidis n wegdud Adzayri ed tegrawla. Ger Bien-aimée llan wid yeffɣen d imjuhad ay isebblen tiṛwiḥin-nsen ɣef Ldzayer. Llan deg-sen wid yemmuten d Imeɣrasen n tegrawla tadzayrit. Yiwen deg-sen d Fernand Iveton i wumi tegzem Fransa aqerru s tfinga ass n 11 fuṛar 1957 ɣas akken lbumba-nni ay yesres deg luzin n lgaz n Lḥamma ass n 14 (…)
–
MOUVEMENT COMMUNISTE ALGERIEN
Nombre de lectures: 282 Views
Embed This


text:
I kečč a dda Muḥ
Deg yisem-ik meṛṛa nessen, Yas udem-ik yeffer tura.
Am arezg n imeYnasen yemmuten ur ẓrin kra.
Ttxil-k a dda Muḥ in-asen, Yas akka mmuten,
deg ulawen i yefren i tufra!
***
Isem-ik tameddurt teṭṭef-it, Yas tamettant teddem, tegla.
Dda Lmulud steqsi-t, s yess-k ma yella w´ur nesla!
Attah ihi tiririt: Yella yiwen yella ulac-it,
Yella wayeḍ ulac-it yella.
***
Aẓẓ Yer Ṭahaṛ! Ad ak-yini: Yas lemmer tessusmeḍ ad temteḍ.
Ṣubb seg at Yiraten d at Yanni, Yef Lwennas tesfeqdeḍ!
A tin-tafeḍ a yettYenni, yezzuzun aqcic-nni,
Massnsen ad t-issineḍ.
***
Ddukel-t akken s umata, dlu-t Yef Taweṣ Ueemṛuc!
Mar a ken-id-twali di tlata, amzun rzan fell-as yakk leeṛuc.
A wen-tesbuḥru s tciṭa, ulawen ad kkren Yer tyita,
ur ken-itett ubeeeuc.
***
A dda Muḥ kečč tqedceḍ, deg tegrawliwin teseeddaḍ.
Ula si Fṛansa trewleḍ, Buxeṛṛuba d aṣeggad.
ẒriY adaṛ-ik a t-yaweḍ, ẓriY a t-reggmeḍ,
Ula deg uẓekka a k-yettagad.
***
Nuṛğa ṛebbi ur d-ifeṛṛeğ, kečč tewweteḍ di lğal-nneY uzzal.
Udem-ik deg yal ul ifeğğeğ, Yas akka iYum-it wakal.
Ay akal n taddart Uqawej, anef-as deg-k ad ifeğğeğ,
dda Muḥ di leḥder yuklal!!!
Essaid Ait Maamar


text:
Taqsiṭ tis 10: Aḥemmal n waman
DI BEṚṚA n lbabuṛ-nni, imdanen ţkemmilen tudert-nsen am zik. Ugin ad amnen belli a d-yas uḥemmal n waman. Ţmesxiṛen ahat akteṛ. Lameena qrib taḍṣa-nsen a sen-tuYal d imeṭṭi.
Asmi ur bnin ara fell-as, tebda tekkat lehwa. Kra kra, ikkat-ed ugeffur d iceṛcuṛen. Ayen akk i d-yenna Nuḥ yeḍra. Lameena tura dayen ifut lḥal, ulac win izemren ad ikcem Yer lbabuṛ-nni. Yahwa izemmem mliḥ tawwurt.
S lemYawla, uYalen waman-nni d isaffen imeqranen i gYummen akk izuYar (luḍa). Aman-agi sseYlin ttjuṛ, reffden srusun iẓra imeqranen yerna xedmen aṭas n lḥess. Imiren imdanen tekcem-iten tugi, dYa ulin Yer imukan elayen. Ah! Acḥal i nedmen tura imi ur ḥessen ara i Nuḥ yerna ur kcimen ara Yer lbabuṛ-nni asmi i mazal teldi tewwurt! Lameena tura ifut lḥal.
Aman ţzidin rennun. Ageffur ikkat 40 n wussan d 40 n wuḍan. Iḥemmalen n waman Yummen tiYaltin yerna leḥqen ula d ixfawen n idurar. Akken i t-id-yenna Ṛebbi, imdanen d lḥiwan meṛṛa yellan di beṛṛa n lbabuṛ mmuten. Lameena ḥaca wid yellan daxel-is i gmeneen.
Nuḥ d warraw-is xedmen akken ilaq lbabuṛ-nni. Asmi i t-refden waman, yebda yeţţifrir. Yiwen wass, yeḥbes ugeffur dYa iḍall-ed yiṭij. Ayen akk i sen-d-yezzin yessewham! Lqaea meṛṛa tuYal d lebḥeṛ ameqran. Ḥaca lbabuṛ-nni i tezmer aţ-ţwali tiṭ sennig waman.
Tura mmuten leYwal-nni. Ur ţţuYalen ara ad qehren imdanen. Mmuten akk nutni ţ-ţyemmatin-nsen d yemcumen nniḍen meṛṛa. Lameena acu yeḍran d ibabaten-nsen?
Ibabaten n leYwal-nni ur llin ara d imdanen am nekni. Llan d leṛwaḥ, yeeni d lmalayek, i d-iṣubben Yer lqaea akken ad eicen am yemdanen. Asmi i d-iwet uḥemmal n waman ur mmuten ara d yemcumen nniḍen. Ǧǧan lǧeţţa-nni n wemdan i lsan, uYalen s igenni am lmalayek. Lameena ur sen-ieemmed ara Ṛebbi ad uYalen Yer twacult-is n lmalayekkat. UYalen d lmalayekkat n Cciṭan i geţţusemman leǧnun deg Wedlis Iqedsen.
Ṛebbi issker-ed aḍu i d-ihubben Yef lqaea, dYa bdan neqqsen waman. Eeddan xemsa wagguren d wamek i gers lbabuṛ-nni Yef yixef n wedrar. Mi eeddan kra n wussan nniḍen, wigad yellan daxel n lbabuṛ-nni bdan ţwalin tiqucac n idurar. Aman ţkemmilen neqqsen.
Mbeed, Nuḥ iserreḥ i tgerfa Yer beṛṛa. Tefferfer, lameena ur teeṭṭel ara tuYal-ed axaṭer ur tufi ara amkan iwulmen anda ara ters. Teţṛuḥu acḥal d abrid, lameena daymen teţţuYal-ed Yer lbabuṛ-nni.
Nuḥ yebYa ad iẓer ma ṭṭaxxṛen waman Yef lqaea, ihi iserreḥ i tetbirt Yer beṛṛa. Titbirt-nni tuYal-ed ula d neţţa-t axaṭer ur tufi ara amkan anda ara ters. Nuḥ iserreḥ-as abrid wis sin, tikkelt-a tuYal-ed s yifer n tzemmurt deg yimi-s. Swakka i geẓra Nuḥ belli wexxṛen waman Yef lqaea. Nuḥ iserreḥ-as i tetbirt-nni abrid wis tlata, tikkelt-a tufa amkan yekkawen, Yef waya ur d-tuYal ara.
Tura Ṛebbi yenna i Nuḥ: ‘FfeY si lbabuṛ, kečč ţ-ţwacult-ik. SsufeY daYen lḥiwan meṛṛa yellan yid-ek.’ Nuḥ ţ-ţwacult-is qqimen daxel n lbabuṛ-nni akteṛ n useggas. Nezmer a nxayel acḥal i feṛḥen mi d-ffYen Yer beṛṛa yerna mazal-iten ddren!
Laṣel n ddunit 7:10-24; 8:1-17; 1 Buṭrus 3:19, 20.
Isteqsiyen
- AcuYer ur yezmir yiwen ad ikcem Yer lbabuṛ asmi i tebda tekkat lehwa?
- Acḥal n wussan d wuḍan i d-iwet ugeffur s lqeḍra n Yahwa? Sani i wwḍen waman-nni?
- Acu yeḍran d lbabuṛ-nni asmi i Yummen waman lqaea?
- Meneen leYwal-nni di lḥemla n waman? Acu yeḍran d ibabaten-nsen?
- Acu yeḍran d lbabuṛ-nni mi eeddan xemsa wagguren?
- Acimi i gserreḥ Nuḥ i tgerfa Yer beṛṛa n lbabuṛ-nni?
- Amek i geẓra Nuḥ belli wexxṛen waman Yef lqaea?
- Acu yenna Ṛebbi i Nuḥ ţ-ţwacult-is asmi i seeddan akteṛ n useggas di lbabuṛ-nni?
Isteqsiyen nniḍen
- Γer Laṣel n ddunit 7:10-24.
S wacu i tegla lḥemla-nni n waman? (Laṣel 7:23)
Acḥal n wussan i geeddan d wamek i neqsen waman Yef lqaea? (Laṣel 7:24)
- Γer Laṣel n ddunit 8:1-17.
Amek i d-isbeggen Laṣel n ddunit 8:17 belli ur ibeddel ara lebYi n Yahwa Yef wayen yeenan lqaea? (Laṣel 1:22)
- Γer 1 Buṭrus 3:19, 20.
Amek i gḥuseb Ṛebbi lmalayek-nni i t-ieuṣan, asmi i uYalent s igenni? (Yuda 6)
Yahwa izmer ad isellek iqeddacen-is. Amek taqsiṭ n Nuḥ ţ-ţwacult-is tesseǧhad liman-nneY deg wannect-a? (2 Buṭ. 2:9)


text:
Taqsiṭ tis 33: Yeldi webrid di lebḥeṛ
WALI kan acu iḍerrun! Musa yerfed aeekkaz-is Yer lebḥeṛ AzeggaY. Imdanen-agi yellan di ṭṭmana Yer tama-s d At Isṛayil. Lameena Fereun d leeskeṛ-is atnan la Yerrqen di lebḥeṛ. Amek i d-yeḍra waya?
Akken i t-nwala di teqsiṭ ieeddan, Fereun yumeṛ i wat Isṛayil ad ffYen si tmurt n Maṣer mi teedda lmuṣiba tis eecṛa. Azal n 600 000 n yergazen i gṛuḥen, bla ma neḥseb tilawin d imecṭaḥ. Ddan diYen yid-sen aṭas n lYaci i gumnen s Yahwa. Akken ma llan wwin lmal-nsen amecṭuḥ d lmal-nsen ameqran.
Uqbel ad ṭṭfen abrid, At Isṛayil ssutren i Imaṣriyen llebsa ţ-ţYawsiwin yeţwaxedmen s ddheb d lfeṭṭa. Imaṣriyen ikcem-iten lxuf asmi i teedda fell-asen lmuṣiba tis eecṛa. Γef waya i fkan i wat Isṛayil ayen akk i sen-d-ḍelben.
Mi lḥan kra n wussan, At Isṛayil wwḍen Yer lebḥeṛ AzeggaY. Dinna i sbedden iqiḍunen-nsen. Lameena Fereun d yergazen yeddan yid-es nedmen imi serrḥen i wat Isṛayil. Qqaren: ‘Acu akka i nexdem? Neǧǧa iqeddacen-nneY ad ṛuḥen!’
Fereun ibeddel daYen ṛṛay. Issewjed s lemYawla akeṛṛus-is d leeskeṛ-is meṛṛa. Imiren itbee At Isṛayil s 600 ikeṛṛusen iteeddan akk-d ikeṛṛusen meṛṛa nniḍen n Maṣer.
Mi refden wat Isṛayil allen-nsen, walan Fereun iteddu-d neţţa d leeskeṛ-is. DYa ugaden, iffeY-iten leeqel. Ulac amḍiq Yer wanda ara rewlen. Γer zdat iqubel-iten-id lebḥeṛ AzeggaY, Yer deffir Imaṣriyen a d-ţţazzalen Yur-sen. Lameena Yahwa yesbedd tagut ger wegdud-is d Imaṣriyen. Akka, Imaṣriyen ur zmiren ara ad walin At Isṛayil akken ad ẓedmen fell-asen.
Mbeed, Yahwa yumeṛ i Musa ad yerfed aeekkaz-is Yer lebḥeṛ. Musa yuY awal, dYa yessker-ed Yahwa yiwen waḍu iǧehden si ccerq. Aman n lebḥeṛ bḍan Yef sin, bedden ssya wesya am leṣwar.
Imiren, At Isṛayil bdan leḥḥun di tlemmast n lebḥeṛ Yef wakal yekkawen. Ilaq ddeqs n sswayee i imelyan n lYaci d lmal-nsen meṛṛa akken ad leḥqen di lehna Yer lǧiha nniḍen. Γer taggara, Imaṣriyen uYalen walan At Isṛayil. Wid yellan d aklan-nsen atnan regglen! Din din ḍeffren-ten Yer tlemmast n lebḥeṛ.
Mi gwala Yahwa belli qerben-d Imaṣriyen, yeclex ṛṛwaḍi-nsen. Imaṣriyen ugaden aṭas, dYa bdan ţsuYun: ‘Yahwa yeţnaY Yer tama n wat Isṛayil. Tarewla!’ Lameena ifut lḥal.
Imiren-nni i gumeṛ Yahwa i Musa ad yerfed aeekkaz-is Yer lebḥeṛ, akken i t-teţwaliḍ di ţţeswiṛa-yagi. Musa yuY awal, dYa leṣwar-nni n waman Ylin-d Yef Imaṣriyen d ikeṛṛusen-nsen, Yummen-ten meṛṛa. YuY lḥal leeskeṛ s lekmal-is yetbee At Iṣrayil Yer tlemmast n lebḥeṛ. Tura ula d yiwen seg Imaṣriyen ur yemnie!
Acḥal meqqer lfeṛḥ n wegdud n Ṛebbi imi yemnee! Irgazen bdan cennun akken ad cekkṛen Yahwa, qqaren: ‘Yahwa yerbeḥ rrbeḥ ameqran. Iḍegger ieawdiwen d yemnayen-nsen Yer tlemmast n lebḥeṛ.’ Meryem, weltma-s n Musa, teddem-ed amendayer (ṭṭbel). Tilawin meṛṛa tebeent-eţ s imenduyar-nsent. Bdant ceṭṭḥent s lfeṛḥ, ţYennint nutenti d yergazen: ‘Yahwa yerbeḥ rrbeḥ ameqran. Iḍegger ieawdiwen d yemnayen-nsen Yer tlemmast n lebḥeṛ.’
TuffYa ixef wis 12 alamma d wis 15.
Isteqsiyen
- Acḥal n yergazen n wat Isṛayil i geffYen si Maṣer mebla leḥsab n tlawin d imecṭaḥ? Anwi i geddan yid-sen?
- Acu i gḥuss Fereun asm’akken yeǧǧa At Isṛayil ad ṛuḥen? Acu yexdem?
- Acu yexdem Yahwa akken ur ẓeddmen ara Imaṣriyen Yef wegdud-is?
- Acu yeḍran asm’akken yeẓẓel Musa aeekkaz-is Yer lebḥeṛ AzeggaY? D acu i xedmen wat Isṛayil?
- Acu yeḍran m’akken Imaṣriyen tebeen At Isṛayil di lebḥeṛ?
- Amek i d-sbeggnen wat Isṛayil belli feṛḥen yerna steeṛfen imi i ten-isellek Yahwa?
Isteqsiyen nniḍen
- Γer TuffYa 12:33-36.
Acu yexdem Yahwa akken ad ţţuxellṣen wat Isṛayil Yef iseggasen-nni ideg i llan ddaw ufus n Imaṣriyen? (Tuf. 3:21, 22; 12:35, 36)
- Γer TuffYa 14:1-31.
Acu ara ḥussen iqeddacen n Yahwa n wass-a, ara iwalin lgirra n Harmagidun i d-iteddun, m’ara Yren imeslayen n Musa di TuffYa 14:13, 14? (2 Amez. 20:17; Ahel. 91:8)
- Γer TuffYa 15:1-8, 20, 21.
AyYer i glaq iqeddacen n Yahwa ad ḥemden Ṛebbi? (Tuf. 15:1, 2; Ahel. 105:2, 3; Aweḥ. 15:3, 4)
Anwa lemtel i d-teǧǧa Meryem ţ-ţlawin nniḍen i tmasiḥiyin n lweqt-nneY asmi i ḥemdent Yahwa di lebḥeṛ AzeggaY? (Tuf. 15:20, 21; Ahel. 68:11)


text:
Azul meṛṛa fellawen.
Tazwara a d-iniɣ tanmirt nwen sumata akk i iqYayliyen d imaziɣen sumata i d-ittarran dhen nsen ar wayen i d-ttaruɣ ɣef udli nneɣ.
Ihi, imi tesseqsaḍ-iyi-d : acuɣer ur d-ttaraɣ ara i likumantir nwen. Yaggi akk-a i gaɣ : ad taruɣ, ad awiɣ kra, ad serseɣ ar umraḥ ayen i walaɣ isɛa azal, a t-id serseɣ ar ṭavla i kunwi.
Tura ma d gmatneɣ trejman Aqjun si teqYaylit ar trumit ; tanmirt-is s-waṭṭas, maca ilaq ad ikkemmel ayen ibda, daɣen aḥric aggi wis krad (03). Ihi, ilaq am akken d-nniɣ, tajmilt-is i wwi-d att ikkemmel.
Γef ayen yaɛnan tutlayt nneɣ, awiyufan : yal yiwen degneɣ a d-yawi ayla-s at i d-yessers akken an ssali lebni ibdan imezwura. Nekk, qeddeceɣ ɣef idles nneɣ akken ad igmu, yali,ad iaalli alamma yewwedh ar igenni. Tutlayt nneɣ akken att fukti, att nnerni, att ǧuǧeg, akken anecbu igduden. Tafransis illan d ttapatwart si lqern 15, tura attan tuɣal d aḥbac ig redmen yal tutlayt. Nukni ɣas attas uya si nettaru, i “nestaqel”, maca mazal acengu iẓẓa tamakezt ama a d-nekker.
Ihi iqqim-d kan a d-nger iffasen nneɣ akken nella bac a d-nali, a d-nbin, bac aqerruy nneɣ a d-iffegh s nnig waman.
Hatan ihi kra n imeslayen n Dda Lmulud i kunwi, akken att walim d acu ittweṣṣi degneɣ si tudert-is :
a) Leqṛaya :
Zik tamaziɣ t nettmeslay itt kan d ameslay, tura ilaq a tt neqqar att nettaru. Ma llan iɣerbazen akken i axiṛ, ma ulac wa att issɣer i wa ; ma yesseɣer itt i yiwenyelha, ma sin d lfayda, ma i ɛacra d ṛṛeḥma, ma i meyya d lkimya.
Ur ilaq att nɣeṛ argaz tameṭṭut ; arrac uzekka d yemmatsen ar a-ten iṛebbin di temẓi u sumata tafat n Tmaziɣt tḥuza mkul yiwen, ur tḥeṛṛem ḥed.
b) Tameddurt :
Awufan anettmeslay Tamaziɣt di mkul amkan : deg wexxam, d ayen ibanen, maca ula deg wezniq, deg ygrawen…Anda d tezga txuṣ, ulac uɣilif, anda nessexdem timeslayin nniḍen ar ass mi ar a taweḍ Tamaziɣt ula d nettat ttameslayt n tɣerma tatrart.
c) Amawal ak Amaziɣ :
Wagi ɣezzif webrid is. Tlaq terbaɛt i deg, amer d lebɣi, ad ttekkin imazɣawalen n yal tamurt, ad ilin degs Imucaɣ, Icelḥiyen, Irifiyen, At Waṭlas Alemmas, Icawiyen, Imẓabiyen, Icenwiyen, Izennaten, Ineffusen d wiyaḍ akk anda ma llan ; kul yiwen a d-iger s annar akk awalen yellan di Tmaziɣt-is netta, i wakken ad temmed tissi, akk-a ineggura ad walin acu n webrid i yess ar a tefrek Tamaziɣt tatrart, dɣa ad afen ansi a d-jebden ayen ḥdaǧen (ḥwaǧen).
e) Aheggi n tektabin di mkul tanga :
Iswi nneɣ nekni : a d-yaweḍ lweqt (a t-naɛiwen akken ad yaweḍ) ideg ar a nesseɣeṛ akk tusniwin s Tmaziɣt. Ilaq di mkul (yal) tanga : tajeṛṛumt, tasekla, amezruy, tussna n tmurt, tusnakt, takrura, atg…a d mlilen imazzagen nni nitni (nutni) d imazzagen n tmeslayt, i wakken a d jebden seg wawal akk Amaziɣ (neɣ seg weɣbalu nniḍen) ismawen ilaqen i tussna ten icban.
Wigi d iɣarawen yellan ger ifassen nneɣ ass-a, wid illan n teswiɛt-a deg ifassen n ddula, icban ṛṛadyu, tilibizyu (tiliẓri), isura, leqraya deg iɣerbazen, tebɛen tasertit n ddula, ama d ddula turẓimt, ama n tuqmiṭ. N teswiɛt-a abrid d-tewwi ddula nneɣ di laɛmeṛ-a n Tmaziɣt d uqmiḍ, maca ur izmir ara, acku lebni n tmeddit d win yersen ɣef ṣṣeḥ, mačči f tmucuha d uzewweq n tidett.
(Lire dans : AWAL ΓEF DDA LMULUD. page 57,58,59. edition Asalu ENAP 1991.)


text:
Tag: TaYellist
Izeṭṭaten Imettiten
Asekend g izeṭṭaten imettiten ur ǧin issin tassast. Tafarset n tkendawt tamettit tgula-nn taqiccat-nnes tigiriwin-a. Asmel n Afersig.com isawel aṭas Yef tkendawt d titiwat d-itekkan azeṭṭa ametti. Unna
Read More
IneYmisen n tsenselkemt
Mnnaw n isnufelen da ttuskaren g Facebook, ayenna irẓẓemen abrid i yizenen irekkiẓen d izdayen ittumdin. Kigan n imegraḍen g “Afersig.com” ttusigren i ymedyaten n titi g izeṭṭaten
Read More
Izeṭṭaten Imettiten
Asnay n tidmi n Ufersig || Protocole de vigilance d’Afersig || Protocol vigilance Afersig Yufa David Jacoby amazzag g teṛmist n imgelwekkaten Kakspersky Lab yuwen uxbu d-ttekkan ixedallasen
Read More
IneYmisen n tsenselkemt
G yiḍsggwas arumi,ssafeYen-d ikennaden isefka n 700 n umiḍan g Facebook. Isefka g llant tansiwin d iwaliwen n uzerruy. Maka aya ur yumiẓ Yas imiḍanen n Inegliziyen: Ikennaden
Read More
TaYellist
Asnay n tidmi n Ufersig || Protocole de vigilance d’Afersig || Protocol vigilance Afersig Kigan aya isYuyyu umgelwekka g uselkim-inew ig kjemeY asmel n tamazirte.net, maka nniY idduhda
Read More
IneYmisen n tsenselkemt
Asnay n tidmi n Ufersig || Protocole de vigilance d’Afersig || Protocol vigilance Afersig Ussan-a ar ittettey yuwen usebter amaynu g Facebook, ar issutur ad ismutter yuwen yifeḍ
Read More
IneYmisen n tsenselkemt
IssafeY-d Bitdefender adlis-nnes amellal Yef Facebook. Bitdefender tga yuwet teṛmist ismuzzegen g tYellist d imgelwekkaten. Kigan d imegraḍen nsskerten Yef izeṭṭaten imettiten lumen Facebook g tesga n ibexsa
Read More
TaYellist
TssafeY-d teṛmist n Symantec asenfar-nnes g tYellist. Aya iga ẓund addad n unezwi (anẓar, anerYi, azwu, ..), diges tizni, tamust n tukkerḍa, asekned, awkkYweẓan, izenrekkiẓ, … Asenfar-a [ttafam
Read More
TaYellist
Agzul : G uYmis n tYellist n Microsoft (Microsoft Security Bulletin) n 08/03/11, ffeYen-d ittsen imseYtayen Yef ibexsi iwtan anagraw n wammud n Microsoft. AsYwẓan ittuyawḍen : Microsoft
Read More
IneYmisen n tsenselkemt
TssafeY-d teṛmist n Google 12 n usiYzef amaynu i tseḍfert-nnes Google Docs. Ḍart ureẓẓum n isuYzif n Microsoft Word (*.doc) d Portable Document Format (PDF) g uselkem n
Read More


text:
Immudda Mohamed Rouicha, Anazur Amazigh, yan gh isutar n y-irir amazigh g tmazirt negh ass n 17/01/2012 g tmdint nes Khnifra g Atlas Alemmas…, yuden unazur negh tigira y-ad bahra, tamadunt nes ur t tudji ad ismed i tudert nes g y-iger n tzuri… macc ifeld yat tugtt n twwuriwin s Tmazight ula…
Author: Lachgar Hmad Agwilal
Aseggas Amaynu Amggaz !
Iga useggwas Amazigh, negh ay lli mu nttini: id n innayer, tagwlla n innayer, Hgguza d ismawen yaden yat tmeghra lli s d iqan imazighen ad is is sfuglan kra igat yan s tgharast nes, mek lli nit yadelli s is sfuglan at dar negh zikk ula ass a, macc ass a, Asggwas Amazigh ur sul g is helli nri ad ig ghas tamelda y-ad nna gh ar ttmunen medden, tawja, ayt taddart, ayt w-asun (Village) negh akkw tajmaat… macc ass a, darat ay lli d ibbi umussu adelsan Amazigh gh twada nes, iqan-d useggwas…
Tawargit (Arhazaf Mohammed)
Tawargit tga tadugamt n imal d ubrimal, ti-n untal zeg walag (La réalité), aseghnu (Le projet) ur ta yufin abrid
Anezgum isghewwacn (Arhazaf Mohammed)
Iseksew uselmad nnegh g ughanib nnes azggwagh, idma t ar isuddum s uZugh n inelmadn ikkan dar s zi kud issentey tawuri nnes.Mecta n yuk ikka inzez (Etre intelligent), ar iserrey ignutn (les problèmes) n usunDn maca gh ils aorab ur ar ittawey xas tibkkitin (Les notes) timazdarin aha ur ar ittafa abrid s usaka asunan (Scientifique) acku akesdu (Proposé pour le coefficient) n ils ddegh iga semmus…
Anezwum isghewwacn (Arhazaf Mohammed)
Illigh iswanfa uselmad nnegh zeg umlasay innughjef digh iddegh inmala ad yughul s tsinant tasmattagt.Ar ittexemmam ,ar itetter i Rebbi
Azwu d tezwut (Arhazaf Mohammed)
Azwu d tezwut gan tidugamin n ugerwel(La révolution)acku adday ggadin ar sselfufuHn (Déraciner)isulam d iZeghran n isekwla, ar reddeln tigmma
Tiznit: Anmuggar n i3rimen isenflal imazighen Tasutlt tis kradt
Ar tsmyilli Tamagrawt Tamaynut Tiznit S twisi n usinag agldan n tawssna tamazight ANMUGGAR N I3RRIMN IMSNFLAL IMAZIGHN g Tasutlt
Dania Bensasi titrit Tamazight n Libya
Yat g tghawsiwin lli ittusenfalen g Libya tamaynut igatt mas-d aghulen imazighen gan ililliyen ad sawlen, iriren hucen fejjijen !
may ad darat 42 n useggwas n tkerrayt d tmmara d uzuccel n uhyud lli igan « Lqddafi ».
Imazighen d tmazighin assa gan iderfiyen, izdiren ad skaren ay lli yadelli jjun s ur zmren adt skren may ad izrin.
Ad nadj imeghran ad zrin s ixfawen nsen ay lli ingha Lqddafi gh ilibiyen akkw d imazighen fegh nit..ad akw nssfeld i Dania Bensasi…
Nra ad agh ttut a y-awal (Ayad Falih)
Nlla nn gh usghn n unzgum ar g is ntbrram
nasi tizzla s tighit nnun a gar anlli
nini ad agh ur izri ma f nghawl
niri ad agh ttut a y-awal
ad agh ak sul ur yaddr yan
ng zun-d yan gh inmmudda n ismdal
ula ar nsyigis anlli y-ad ingabaln d winnagh
nsurf i y-ignwan nfl k a y-awal kyyin d umawal…
IY iqqur w-awal, tilawt tqqur fllas (Iddr Yahia)
G umzwaru ar zzul Y f imYnasn d tmYnasin d ugdud n Arif f turkza nsn d wid ibd n mnid n ufus n usataY (Oppression). Ar smYurY tamunt isn ntni d ayt dar nY n iffus agmuḍ (Sud-Est) d iffus ataram (Sud-Ouest) d ubddad nsn mnid Lmxzn, amzn abrid n tilelli d izrfan isn d win tasutin n imal.
Zi ussan izwirn n umussu n…


text:
Imaziɣen msakit : ssrewten ɛebban wiyaḍ.
Iḍelli nuḍḥen, mmuten ɣilen ad asen-d-iṣaḥ wayen ɣef ttwazuzren.Asmi yekfa ṭṭrad tuɣal-asen targit mxalfa. Widak-nni i ɣilen d atmaten-nsen uɣalen-asen am wezrem uqalmun. Tusad timunnent, izerman beddlen tagmat, snulfan-d tin ugemmad.
Akken i d-as-ḥesben mačči akken. Ur zmiren ad ilin i yiman-nsen imi ferqen d tifawtin, yal wa amkan yeṭṭef, wa d adrar wa d aneẓruf .Yernu ula d cwiṭ n tmurt-nni anda d tidiren d tigellilt. Ur zmiren ad kemmlen deg tegnit-agi n imira ma ran ad sḥebibren ɣef yedles d tutlayt-nsen .Imaziɣen msakit, d iberraniyen deg wakal n lejdud-nsen.


text:
NWAQCUḌT - Aneɣlaf n Yiweẓla n iwerdaniyen, Abdelkader Messahel, yefka ass lexmis deg Nwaqcuṭ ‘’yiwen n yizen n tegmat n ‘’Uselway n Tegduda, Abdelaziz Bouteflika, i umtil-is amuriṭani, Mohamed Ould Abdelaziz, i d-yenna yiwen n yizen n uɣlif n Yiweẓla iwerdaniyen.
‘’Deg ukatar n tuzzya-s deg kra n tmanaɣin n tmura n Ssaḥel, Mass Abdelkader Messahel, aneɣlaf n Yiweẓla n iwerdaniyen, yewweḍ ass-a ɣer Nwaqcuḍt, an-deg i t-yermes Uselway n Tegduda Tislamant n Muriṭanya, Mohamed Ould Abdelaziz, i umi yefka yiwen n yizen n tegmat i Mass Aselway n Tegduda Abdelaziz Bouteflika", i d-tesseddi teɣbalut-nni.
Almed n tlemmiẓt-a, Aselway amuriṭani yefreḥ d ’’tɣara’’ ideg llan wassaɣen ucriken, yerna yenna-d ’’beɣɣu-s akken ad ten-yesseǧhed ugar’’.


text:
TIBESKERT – Yenna-d unemhal n yiweẓla n wesɣan n twilayt n Tbeskert, Toufik Loucif, ass n lexmis deg yijifeṛ n yiseksal n wesfugel n Yennayer, dakken isegren n tmagit taɣelnawt yellan d Lislam, taɛṛabt d tmaziɣt d tigejda ayseg ara d-tagem Lezzayer tadusi-nnes.
Assenṣeb ay yessenṣeb uselway n tegduda, Mass Abdelaziz Bouteflika, Yennayer d ass aɣelnaw n wesgunfu yettwaxellṣen d ayen ay d-yesskanayen taẓeyt n timmuzɣa s yisem-nnes d aferdis n tmagit taɣelnawt ay ibedden ɣer yidis n Lislam d taɛṛabt yernu d wi ay d iferdisen ay d-imesslen tugna tadzayrit, ɣef leḥsab n wayen ay d-yenna umasay-a i Tnegga n Yisalan n Lezzayer.
« Aneɛruḍ ay d-yellan i limamat akken ad d-bedren lateṛ d telqey n timmuzɣa deg lxeḍbat n ljamuɛa-a d ayen ay ireṣṣan amenzay n ussemtawi n yiferdisen n tmagit taɣelnawt, d ayen ay d-yesskanayen zzux s wefruri seg weɣlan adzayri », ɣef wakken ay d-yenna umasay-a ay d-iwekkden ɣef tixxutert n weḥraz n tsektiwin tigejdanin n weɣlan s wawal d tigawt.
Areṣṣi n tmagit taɣelnawt d ayen ara iɛeddin ɣef uddukkel n wakk iferdisen-a i « weḍman n wemtawa n tmetti », ɣef wakken ay d-yenna umasay-a ay d-iwekkden ɣef wussisen ay gant tsuda tisɣananin i ureṣṣi n tdukli taɣelnawt.
Lxeḍbat n ljamuɛa ad d-ilint, imalas-a, i lmend n tukci n wazal i weɣtas n uselway n tegduda ad yeg ussisen i wesmal n tutlayt tamaziɣt ay d-yesskanayen telqey tamezruyant d tenɣermayt n Ldzayer, ɣef wakken ay d-yenna umasay-a.


text:
Ccinwa
Ccinwa d tamurt tameqrant ay d-yezgan deg wegmuḍ (ccerq) n Asya. Tajumma-nnes 9.640.821 km2 (yikilumitren imkuẓen). Zedɣen-tt 1.336.718.015 n yimezdaɣen (Icinwaten). D nettat ay d tamurt yesɛan aṭas akk n yimezdaɣen deg umaḍal.
Aselway: Xi Jinping Aneɣlaf Amezwaru: Li Keqiang
Tamurt-a d nettat ay d tis kraḍ (3) deg umaḍal seg yidis n wakal (sdeffir Rrus ed Kanada), yerna 40% seg wakal-nnes ɛlay ugar n 2000 n lmitrat. Idraren iɛlayanen akk deg umaḍal (Himalaya) zgan-d ɣef tlisa n Ccinwa akked Lhend ed Nepal. Ccinwa tesɛa daɣen yiwen seg yineẓrufen (ṣṣḥari) imeqranen akk deg umaḍal, aneẓruf n Gubi, am wakken ay tesɛa ugar n 5000 n yisafen. Tamurt-a tesɛa tallit aydeg d-yekkat aṭas ugeffur (d tallit n tmusunt, deg unebdu), maca igefran-a ttgen, tiikkal, ixeṣṣaren d imeqranen.
Ccinwa tesɛa agdud ameqran akk deg umaḍal: ugar n 20% seg yimezdaɣen n umaḍal d Icinwaten. Maca amur ameqran seg yimezdaɣen n Ccinwa ddren deg tama tagmuḍant (tacerqit) n tmurt. Ugar n 61% n Yicinwaten ddren deg ugama (beṛṛa i temdinin). Ihanen d nitni ay d tadersi (miniroté) tameqrant akk deg Ccinwa (ugar n 90% n yimezdaɣen), yerna d tantala-nsen (dialecte) ay ssawalen Yicinwaten akken ad msefhamen gar-asen.
Deg 1992, Ccinwa tekcem tadamsa n wulzuz (économie de marché): ula ma medden ttalasen ad sɛun tiṛmisin (tikebbaniyin) i yiman-nsen, maca anabaḍ mazal yeṭṭef ṛṛay ameqran deg temsal n tdamsa. Ccinwa d nettat ay d tanfarast (productrice) tameqrant akk deg umaḍal deg wayen yerzan imendi (céréales) am ṛṛuz, irden ed wekbal.


text:
Imeeṣi n mayes— August 12, 2016 0 71
Udmawen:
- Iccu (arba imeeṣi n mayes )
- Mma n Iccu (tameṭṭut iḥennan )
- Aṭbib (wanna igan leamaliyya i Iccu )
- Rima (tarumit ieawnen mma n Iccu )
Nnan tella yat lqist Yef wanna ur iṭaeen lwalidin-nnes, tga yat lmejriyt iḥeqqan. Lqist, teawed-aY-tt yat trumit nna izedYen g LmeYrib teg nettat tafransist.
Tarumit, isem-nnes Rima, iwa, ayedda teqqis s tefransist araY-t nekkin s tmaziYt.
Tenna Rima: “ḤaḍreY-as i lmejriyt-ddeY yan ṣeḍḍis n yiseggwasen aya.” Tenna:”Tella yat takat g beṛṛa n Merrakec, diges yat tmeṭṭut tsul tmeẓẓiy. Imik, yili Yures yan yicirri Yures zund semmus n yiseggwasen.”
Icirri, isem-nnes Iccu, imessus kigan, ittebla, acku ur d-inkir Yef bbas, walu mayed as-ineqqren imejjan.
Yan wass, inker Iccu, arba amessas, yali s yan useklu illa dat taddart-nnsen, imik, icceḍ-as-d uḍar, iḍer-d, ikcem-as yan ukeccuḍ g yat tiṭṭ iemu-as-tt.
Tusi-t mayes tawi-t s aṭbib ad t-yiẓir mayed inna ad as-yini. TYer-d i labilans, tawi-t s ssbitar. Inna-as uṭbib: “Han arba-ddeY teema-as yat tiṭṭ, ur yad inni ad iss iseksiw.”
Tenna-as tmeṭṭut: “Iwa, is illa kra n usekkin yaḍen ad t-nessker? Inna-as uṭbib: “walu mayed as-nessker, Yir mek trid ad as-tked yat tiṭṭ-nnm!”
Tenna-as: “Mreḥba, arba-nu ieezzan ayd iga, qenna ad as-keY kullu mayed Yuri illan.”
Inna-as uṭbib: “Hat llant kra n tewriqin, ilazem ad tent-tsenyad, idd kemm ayd iran s lxaḍer-nnem ad as-tked tiṭṭ-nnem i Iccu.”
Tsenya-as mma n urba tiwriqin.
Tenker terḍel-d iqariḍen n leamaliyya. Ig-as-tt uṭbib, ikkes-as tiṭṭ i tmeṭṭut, ig-as-tt i urba-nnes.
Izrey yimalass, ijjey urba, iga labas, llant-as wallen, ar iseksiw, teqqim mayes bla yat tiṭṭ.
Walayenni mayes ur tri ad as-tini mayed ijran ula tra ad as-tini idd nettat ayd as-ikan tiṭṭ-nnes. Ur as-tenni amya afad ig labas, afad ur diges iqqim lḥal, d netta isul imeẓẓiy ur d-yiwiy acḥal.
Iwa zrin wussan, izri wayyur, izri wiss sin, zrin yiseggwasen. Ar ittenjaḥ Iccu g tYuri, yaYul ixater, walayenni yaYul ixater diges lkiber, yaYul isxater iYef-nnes, ur irḍi ad yannay awd mayes. AyeddeY as-laḥ yat tiṭṭ i mayes, ur iḥmil ad ẓares iseksew. Yaǧǧ-tt, ur da diges iseqsa, ur da as-issaY isafaren ig tt-yaY kra. Yuǧǧa-tt, tgellint, ammi ur tgi mayes.
Imik, yan useggwas, inker Iccu itahel, yawi yat trumit, imun ides s Fransa, bla ad icawer mayes.
Izrey useggwas, yaru ides icirran. Izri mayes g LmeYrib, ur da diges iseqsa, ula as d-yuzen idrimen.
Walayenni nettat tgellint, da diges tseqsa, da tettinig ineYmisen-nnes, da tettnada tilifun-nnes, allig tt-tufa, tsiwel-as, nettat thenna, netta iswa-as wul.
Ar yan wass, tenker mayes, tenna ad teddu s Fransa ad tiẓir iwis Iccu acku taY-tt tYufi-nnes, wahli ayeddeY ur t-teẓri.
Iwa, tenker theyya tiwriqin ad d-tekk Yur urba-nnes. Tumeẓ lviẓa, teddu ar tettnada allig tufa ladris n Iccu, teddu teayen taddart-nnes taf- t-inn idda s twuri, taf-nn icirran-nnes ayd illan, ur tessin mayed asen-tettini ula mas asen-tsawal. Teqqim g yimi n taddart ar tetteqqel s Iccu.Tezri yat tizi, urta d-iddi, imik, han tarumit, taǧǧart n Iccu, tadda aY-iqqisen lqist-ddeY, tezri Yef mma n Iccu, tenna-as ad tekcem s Yures ard d-iddu urba-nnes.Tarumit tessen tamaziYt acku Yures wahli n id lehri g LmeYrib.
Tedda teqqim Yures, teqqis-as kullu mayed as-ijran d urba-nnes dda ur irin ṭṭaet-nnes.
Kammla ar as-tetteqqis, han kra ar asen-d-itteddza tiflut, hat iwes Iccu. Iwa ikcem s Yur trumit isellem Yef trumit, inna-as i mayes: “Mayed aY-trid? Yam nezrey-am-nn tamazirt? Nezrey-am-nn LmeYrib teṭfured-aY-d awd s da? Mayed trid?”
Tenna-as mayes: “A arba-nu, taYufi-nnek ayd i-inYan ayennaY ami d-nḍuY lebḥer uteY-d iberdan af ad i-tinit may k-riY! Waxxayt a arba-nu, tezhit kullu lxir ak-giY tettud is k-id-ssegmiY allig tellit g uyeddeY g tellit dYi??”
Ṣafi, tammeṛ mma n Iccu i yimeṭṭawen, ar talla. Tenna-as i trumit: “Is teẓrid, is tannayed imki-ddeY i-issker urba-nu nna d-ssegmiY, dYi inaker-i?”
Temmater-ten trumit ar tetteejjab. Inker Iccu iffeY, ieayen taddart-nnes, ur ikkul ula iḥeccem, ula issiwed-t Rebbi.
Tenna-as mayes i trumit: “Nekkin, dYi, ddiY ad uYuleY s tmazirt-inu, ur Yuri mayed tteggaY daddeY, ddiY ad kecmeY akal, ddiY ad mmteY, ur yad illi mayed riY g tudert-ddeY.”
Temmater-tt trumit, ar tseksiw Tamara-nnaY g tella, teqqim diges, iwa, tenna-as: “Γir qqim Yuri yan sin wussan hat awd nekk Yuri tawada s LmeYrib ukan nmun.” Tenna-as: “Waxxa!” Teqqim mma n Iccu Yures allig zrin wussan-nnaY s sin, tmun d trumit s LmeYrib.
Allig nn-tgula, tasi yat tewriqt tamellalt ixwan, turu lqist-nnes nettat d urba-nnes Iccu, d mayed as-ijran allig as-tka tiṭṭ-nnes ad iss iseksiw. Tek-as tawriqt-nnaY i trumit.
Zrin kraḍ wussan g LmeYrib, tddu trumit ad tiẓir mma n Iccu, taf-tt-nn hat walu Yes Rebbi, temmut, udren-as yad.
Tenker trumit, tasi tilifun tYer-as i Iccu, tenna-as: “Han mayek temmut, addu-d hat tezrey-ak yat tebrat! Ur nessin mayed ak-taru, tenna-i ad ak-tt-keY s afus-nnek.”
Zrin sin wussan, han Iccu idda-d s LmeYrib, yawi-d ṭumubil-nnes d tmeṭṭut-nnes d tarwa-nnes. Tek-as trumit Rima tabrat.
Irẓem-tt yaf-nn diges kra n yiwaliwen idrusen. Tenna-as diges: “Hat ṣamḥeY-ak a arba-nu g kullu mayed i-tgid! DYi, riY ad tisined idd allen-nnaY s tseksiwed, yat digsent hat tinu ayd tga!”
Ead ayd as-teawed trumit kullu mayed as-teawed mma n Iccu Yef tiṭṭ dda as-tka iddeY as-teema tinnes g tamẓit.
Iccu, ṣafi, idda ad immieḍer, ikcem-t-id kra, iḍer s akal, ur yad iYiy ad ibedd acku garden-as yiḍaren. Iwa, imkidda ur iṭae mayes, awd netta tarwa-nnes ur diges tḥenna: Ddan yicirran-nnes aYulen s Fransa zrin-t g lḥalt-nnaY g illa.
Iwa, wanna ur iṭaeen lwalidin-nnes, ur tenni tarwa-nnes ad t-tṭae awd netta.
Yaru-tt: Omar AIT SAID seg tYremt n Yimgunn


text:
Ur nessin akken iwata asefru n zik, wid n leqrun yezrin, acku ulac ifayluten (1) yuran. Iɛerquben (2) n yisefra n zik ay nla ass-a, wid n lqern wis XIX ur ugiten ara. Gar wammuden-a, nezmer ad nebder win n Hanoteau (1867) i d-yewwin abruy ɣef yifsiḥen i yellan, i yeddren di lqern wis XIX neɣ uqbel. Llan daɣen yimassen i d-yewwin abruyen ɣef Yusef Uqasi, ɣef Smaɛil Azikiw, … Maca, i d-nniɣ, d ibruyen kan. Ammud i d-iga M. At Mɛemmer (1980) ila deg-s wugur d ameqqran: seg tama igemmer-d isefra n yimedyazen n leqrun iɛeddan (daymi i as-isema {{ {Poèmes kabyles anciens} }}) ; deg wammud-a ihi, ad naf ismawen n yifsiḥen n Tmurt n Yizwawen, am Yusef Uqasi i yeddren gar lqern wis XVII d wis XVIII, am Sidi Qali (3) i yeddren uqbel Yusef Uqasi, ɣas akken Hanoteau yerra-t deg yifsiḥen n lqern wis XIX. Seg tama-nniḍen adlis n M. At Mɛemmer yeffeɣ-d deg lqern wis XX, deg 1980 i tikelt tamezwarut. Ugur ihi, d acu-t ? Ur neẓri amek i d-yewwi M. At Mɛemmer isefra n yifsiḥen iqdimen, n tallit n Yusef Uqasi, d amedya : d tagmert i ten-id-igemmer ɣur yimdanen, neɣ d imawlan-is i as-d-yeǧǧan ifayluten yuran? Ur neẓri. Maca llan wid i d-yeqqaren belli imawlan d Dda Lmulud uran kra n yisefra iqdimen i d-as-ǧǧan Dda Lmulud.
Nezmer ad d-nini ihi belli ur nessin ara tamedyezt n leqrun wis XVIII, wis XVII, atg. Ur nessin ara ula d ismawen n yifsiḥen n Tmurt n Leqbayel n tallit-nni, acku, i d-nniɣ, ulac ifayluten yuran i d-yeqqimen. Yeqqim-d yisem n umussnaw Buɛemran akked kra n tmenniwin-ines, maca ur neḥsi ara anta tallit ideg yedder.
Deg lqern wis XIX, d anemgal, llan kra n yifayluten yuran, ulamma mačči aṭas aṭas. Acimi ? Acku deg lawan-nni, tamurt n Fransa tuɣ tamurt-nneɣ teɣzi tehri, dɣa llan gar-asen, yifransisen, ama d iɛsekriwen, ama d wiyaḍ, i d-igemmren isefra n yifsiḥen iqbayliyen. Am waken i d-nniɣ, yella gar-asen Hanoteau (1867), Boulifa (1904) i d-yewwin ɣef yisefra n Si Muḥend. Syinna kkren-d Yiqbayliyen i d-igemmren isefra n yifsiḥen akked tefsiḥin n Tmurt, gar-asen Jean-El Mouhoub Amrouche (1937), Feraoun (1960), Malek Ouari, Mammeri (1980), Taseɛdit Yacine, Yusef Nacib, Kamal Bouamara, atg. Imeskaren-a jemɛen-d ayen i d-yeqqimen, ayen iwumi weɛɛan deg yisefra n Tmurt n tallit yellan gar lqern wis XIX akked wis XX.
Deg wammuden-a, nezmer ad nekkes kra n yilugan iɣef yebna usefru n Tmurt n Leqbayel. S umata, neẓra ɣef wacu i d-ttawin, nessen isental imeqqran, maca nessen daɣen ilugan yerzan lebni n usefru. Imi mačči d adeg ideg nezmer ad d-nessegzi s telqey ilugan-a, dɣa ad neɛreḍ ad d-nefk kra n yiwellihen kan.
{{1.}} Asefru n Leqbayel yeqqen ɣer ccna : s umata (4), asefru d uḥiḥa (ccna) ttwarzen wa ɣer wa. Neẓra acu n ufus (5) i yetturar uḥiḥa deg tmetti taqbaylit n zik, rnu d tin n wass-a kifkif. Lxalat cennunt deg waṭas n tegnatin : deg{ urar n lxalat} (deg tmeɣriwin), deg tala, mi ara teẓẓad tasirt, mi ara tesǧellib mmi-s (yelli-s), mi ara t-tezzuzun akken ad yeṭṭes, atg. Irgazen daɣen cennun deg leswaq am yimeddaḥen, deg tmeɣriwin am yiḍebbalen neɣ znuzun lḥenni, cennun deg lexlawi (am yimeksawen) ; ttcewwiqen deg tmesgida ɣef ddin, mi ara yili umettan ….
Daymi i d-yettban ulac asefru war ccna/acewweq, ulac ccna war asefru. Dɣa yettban-d ccna/aḥiḥa/acewweq d allal, d ttawil swayes ileḥḥu usefru gar yimdanen, swayes yettidir, swayes tasuta tettakk-it i tayeḍ.
{{2.}} Asefru n leqrun-a (wis XIX akked wid XX alamma d 1950/60) ur ibeddel ara talɣa. Talɣa n usefru, ɣas akken wa ɣezzif, wa wezzil, tezga d tinna.
S umata llant snat n talwiwin n usefru awezzlan :
{{a/ amesḍis (6): d asefru ideg llan 6 n yifyar (2×3) :
md.}}
Yiwen d bu-zegza neɛqel-it
Seg yeɣẓer i d-ixutel
Ma yella d uḥdiq neffer-it
Abrid wayeḍ ad iqatel
Ma yella d ungif neml-it
Ad fell-as sewwbeɣ lmaqel.
Y. Uqasi
{{b/ ametẓa (7): d asefru ideg llan 9 n yifyar (3×3).
md.}}
Asmi i lliɣ d acawrar
Zzin-iw yufrar
Ixeddem-d baba fell-i
Nekseb tiɣezza deg Camlal
Nerna idurar
Ɛuddeɣ d ssaba irkelli
Tura mi senndeɣ s uffal
ZZher-iw imal
A ḥesra ɣef zik-nni !
Si Muḥend
{{GRET TAMAWT (1):}}
Deg a), ad naf :
–7 n tunṭiqin (8) deg yal afyir;
–ifyar msaḍan gar-asen, meḥsub : ttfakkan s tmeɣrut (9).
Deg b), azd naf :
–Afyir 1 d wis 3 n yal taseddart lan 7 n tunṭinqin, ma d wis 2 ila 5 n tunṭiqin kan
–Tameɣrut : tin n ufyir 1 d wis 2 n yal taseddart msadant; afyir wis 3 n yal taseddart d yiwet.
{{GRET TAMAWT (2):}}
Ma yella ɣezzif usefru (tizlit), ad naf asuddes gar yimesḍisen akked yimetẓaten.
{{Asefru/taɣect n 195/60 ar ass-a}}
ɣas akken yella umaynut akked usnulfu, deg wayen yerzan isental akked amḍan n tunṭiqin deg ufyir (10), ɣer kra n yicennayen yecban Matoub, aït Menguellet d wiyaḍ, ɣer kra n yimedyazen, am Ben Mohamed, Lhacène Ziani, … maca tameɣrut tezga tella.
D tidet nezmer ad naf ɣur kra n yicennayen am Ferḥat Imaziɣen Imula asefru ur nebni ara ɣef tmeɣrut akked umḍan n tunṭiqin, am tezlit-nni {{“ɣur-i yiwen n umdakkel”}} neɣ {{“Nnif d lḥerma”}} ; nezmer daɣen ad naf ɣur kra n yimedyazen n wass-a, am Mexkuf Buɣareb ssenf n usefru-ya iwumi ara nsemmi {{“afyir ilelli”}}, maca …ulac aṭas.
{{D acu i d”afyir/asefru ilelli” ?}}
D win ur nebni ara wala ɣef yiwen n umḍan n tunṭiqin neɣ sin, wala ɣef tmeɣrut. Am wakken i yella deg yidelsan-nniḍen, nezmer ad d-neg asefru wa ma nesseqdec sin n yilugan-a iqburen : yiwen n umḍan n tunṭiqin akked tmeɣrut ɣer taggara n yifyar.
……………………………………………………
(1) afaylu (yuran): document (écrit).
(2) aɛerqub (n yisefra) : ammud (n yisefra).
(3) mačči “Qala” : isem n tidet : Sidi Qali …Isem « Qala » yella ar ass-a.
(4) Llan yifsiḥen n zik ur necni ara isefra-nsen, am Si Muḥend U Mḥend.
(5) afus : s unamek n “tawuri” (rôle/fonction).
(6) amesḍis : asefru bu sḍis n yifyar (sizain).
(7) ametẓa : asefru bu tẓa (9) n yifyar.
(8) tunṭiqt : syllabe.
(9) amḍan n tunṭiqin : nombre de syllabes.


text:
|
|
|
TANUMI g Tiṭṭawin: Nker Ay AmaziY!
A wann ittinin: Mani nekka? Is nsul ad d-nuYul?
NniY-ak: Nekka-tt-nn nella, hat nella nsal ad nili!
Ddant tillas zrint AmaziY, tuwi-d ad diY yili,
Issker abadir g temẓin udu tent-ittetta uYyul!
NniY-ak akkwen adrar nezdeY dig-s dac a luḍa!
Ad as-nekkes iselliwen nessukef awd isennann.
A nerẓ ireẓẓan taf ad tessgem eetti Tuda
Tizizwa ad taweY g uleğig tzayed g iYran.
Ad tarew tamamt issidir ar tessegma Ayt Yafelman!
Ad tağ taṭfi-nnes g ifadden d wulawen i yifsan.
Akal-ddeY nna d-nufa a yiger ameqqran
Ad dig-ek nkerz irden imenza d mayed iYudan!
A nemger anli d imendi ur idd afar d isennann.
Meqqar ak-iẓil uleğig terẓagem ay alili!
Ira-kwen ugelzim qa k-ibbey issker dig-ek taduli.
Han azazer aqqurar hat afa ayed as-igan.
Zdem-t-id a yelli! Tra-t lkuccet naf lman!
NniY-ak ay AmaziY, asey tazert zuzzer aneṭṭar!
Zizdeg imendi, asi-t ssufeY-t ammas i unnar!
Dderf ssiweḍ-t-inn i teYzant kud isul ammas i udrar!
Isigniw-ddeY ibexxan timitar n tegniw
Ad d ur iferreY unẓar teẓaẓeḍ-t ad tiniḍ ibibiw
Unna mi tenniḍ gat afus a wi iYerm-inew
yini-yak ur k-sulaY i mayed ittaYen winew
DYi ay AmaziY nker,tisineḍ mayed ak-nniY!
Han ussan ur myaYen,meqqar d amm wass-lliY
Ferdedda-d hat tulid tifawt-nnek mek triḍ
Issudda wakal,anef allen takezḍ mani nn-triḍ.
Yaru-tt TANUMI g Tiṭṭawin
ass n 30-09-2006/ 2956
Asabter yellan deffir wa | Asabter n zdat
Ulac win i d-yennan kra Yef umagrad-a. Ilik(kem) d-amdan amenzu ara d-yinin kra fell-as.


text:
Kkren-d yimawlan n inelmaden i yeqqaṛen deg uɣerbaz amenzau “Benchouibe Rachid” i d-yezgan deg lwilya n Jijel, dɣa ɣelqen aɣerbaz-nni. Acuɣeṛ? Axaṭeṛ ur bɣin ara ad ɣṛen warrw-nsen tamaziɣt.
Seg zik i qqaṛen Leqbayel “Lmut yiwet, ma d ssebbat ugtent”. Ula d imawlan-nni sɛan aṭas n ssebbat s i gguman tamaziɣt: “aṭas i qqaṛen warraw-nneɣ”; “ur qqaṛen di Lezzayer meṛṛa”..atg. Anact-a meṛṛa i wakken kan ad d-inin belli ugin tamaziɣt.
Nekni ur nelli ara mgal imawlan-a i yugin tamaziɣt i warra-nsen. Sɛan azref ad d-ffɣen ad d-inin belli ur tt-qbilen ara iwarraw-nsen axaṭer ulac d acu ara xedmen yes. Meɛna wissen d acu ara yeḍṛun ammer azekka ad d-ffɣen Leqbayel ad d-inin belli ur bɣin ara ad ɣṛen taɛṛabt warraw-nsn?
Meɛna ur cukkeɣ ara ad d-yaweḍ wass-nni anda Leqbayel ad d-ffɣen iwakken ad sutren tukksa n teɛṛabt seg iɣerbazen. Leqbayel ttɣanzin ayen yellan d ayla-nsen, gren irebbi i wid i sen-iddmen aɛekkaz.
Amaziɣ Aweɣlis


text:
Mi ara nger tamawt ar umezruy nneY n tallit n 1900 ar 1965 a naf aṭas n tedyanin iY issarfawen assa. Acku s tmuYli n wassa itent-nettwali, s uvrid n wassa isent nettag laḥsav. Akka imeYnasen d irgazen nneY imeqranen gezmen di rray Yef kra tlufa iY ijjan assa nvat ur negzi tigert. Yiwet seg sent d tamsalt n ṭrad n 54-62 mgal Fafa.
Ihi ṭṭrad agi d tamurt n Iqvayliyen is-igren irebbi. Tekker-as i udrar s tqavact u tessaweḍ teYz-it, thud-it. Tga ayen iYilen medden d awezYi ad d-iḍru. Maca tamsalt ak tameqrant, tin iccuren d azal almi tenfel hemlen-tt: tamagit neY tanekkit. Kra gan nutni gan-t Yef uzagur nsen. Yilen ma ur mḥin ara iman nsen ur d-ttili kra. Wisen d akukru, wisen d tugdi neY laḥsav asertan. Ur neẓri dacu iten yuYen imiren almi iY d-jjan assa ugur kan akken d aḥmayan. NeY ahat d nnya akya. Wanag ayen Abban deg uswir n Summam yunef-as i teqvaylit di ṭṭarf. Ayen Lḥusin At Aḥmed di 63 ur d-ssali ara amennuY Yef teqvaylit? Ayen Krim ur d-ilhi ara d teqvaylit d tnekkit ines? Ayen Amiruc ur asen d-inni hemma assmi tella Yur-es tezmert d uveckiḍ? Ayen yiwen ur iṭṭif ara afus i wid yukin di tezYint n 49? Ayen isen unfen i wAâraven rran tanekra n uqvayli d tazYint?
Akken nevYu nerfed nesres tamsalt ur as nettaf aqerruy. Akken nevYu nufa assen-d tisebbiwin i irgazen nneY ur aY ccuren ara tiṭ deg anect-a xas ayen gan iḍelli d amuqran. Tura ma deg-sen akka ara kkateY assa macci d tiyita i yuklalen. Maca imiren tella-d tefses swayes ara d-ssuksen tilelli ugar n wid ittnaYen si 65 d asawen. Yak ula d de Gaule ira ad isteg, ad inigusyi yid-sen di 57. Maca ugin. Sersen diYen imrigen di 65 war ma ḥellan-d acemma xas akken aṭas i iruḥen d asfel. Di Tizi n Ljama azal n 400 yid-sen kan akken iYlin.
Tura assa imi nwala d akken ur aY ssufYen ara ar wayen ilhan iYtasen nsen iḍelli, nveddel-as tikli d tmuYli imi assa neffeY-d tamadaYt nneY u nsuY-d d akken nerra timunent i tmurt nneY. Maca limer ara d-yuYal Abban ad iwali amek teffeY taluft? Ahat ad indem u as yinni limer ẓriY akka ara teffeY yelli atan gaY akken nniḍen, yelli atan uYaY avrid nniḍen, veddeY akken nniḍen.
Xas akka tura deg awal d Abban id-iddan maca wiyaḍ daYen kif kif. Ama d Krim, Amiruc, Muḥ Ulḥajj, At Aḥmed d wiyaḍ nniḍen iqedcen si 54 ar deffir deg annar n tsartit. DiYen macci ala nek i walan temsal akka. Yak ula d dda Muḥ AmaziY yura deg iseggassen n 70 adlis Yef anecta i umi isemma am arezg Yef imeYnasen iYlin ur neḥdir i wassa. Imi asen am assa ur aY ihwi iqiḥ.


text:
Tidet d Lekdeb d ilemẓiyen. Ur sɛan ara zzher i sin. Tidet tlul deg kanada ma d lekdeb ilul deg Lezzayer. Myussanen s ttawail n ugarnet, myeḥmalen, bɣan ad mzawaǧen. Terza-d tidet ɣer Lezzayer, teẓra imawlan n Lekdeb, tenna-asen: “Nekk isem-iw Tidet, bɣiɣ ad aɣeɣ Lekdeb axaṭer nemyeḥmal”.
Imawlan n Lekdeb ugin, nnan-as: “Ayagi d aẓeṭṭa ur neẓdi, d awezɣi ad mlilenTidet akked Lekdeb!”
Lekdeb akked Tidet rfan. Nnan-asen :”Imi aka, ad nruḥ s axxam n Ccreɛ akken ad tefru temsalt!”
Ruḥen s axxam n Ccreɛ. Lekdeb yekcem, ma Tidet ugin-as ad tekcem, Ɣran i yimsulta. Ruḥen-d, zzin-d akk i uxxam n Ccreɛ.
Nnan-as : “Ḥadret ad terwel Tidet. Ilaq ad tekcem lḥebs. Ur yelli dacu ara texdem di tmurt-nneɣ !tebɣa kan ad tesker ccwal neɣ ṭṭrad”
Steqsan Lekdeb, nnan-as : « Keččini tedrewceḍ, tesneḍ leɛwayed-nneɣ, acimi i d-tewwiḍ lbumba am Tidet, nella nesɛa yiwen n ukabar, neddukel am iḍudan ufus”. Tidet tekcem ɣer lḥebs ma d Lekdeb yeffeɣ-d.
Iruḥ s axxam weḥd-s; nnan-as yimawlan-is: “Ṭixer a mmit-nneɣ i Tidet neɣ ma ulac ad tegriḍ weḥd-k, ad truḥ kan ar tmurt-is ad texdem ayen tebɣa!”.
Ccwi kan, imdebren n Kanada skecmen-d iman-nsen, ssufɣen-d Tidet deg lḥebs, nnan-as: “Ruh ɣer kanada, ṭixer i tmurt Lekdeb.” Tidet akked Lekdeb mfaraqen, Tidet tuɣal ɣer kanada, Lekdebyeqqim deg tmurt n Lezzayer, tamurti-s.